הביקורים אצל אבא במערכת , האיורים שנזרקו לפח האשפה במחלקת הדפוס , הקניות "מול דבר"

כשהייתי קטנה גרנו בנוף -ים, אבא שלי , אוריאל אופק, עבד כעורך -משנה ב"דבר לילדים " ונסע מדי בוקר באוטובוס לתל אביב. אמא שלי , בינה, היתה "עקרת בית", כמו רוב האמהות באותם ימים. אני הלכתי בשמחה לגן ולבית הספר בשכונה ולא בקלות ויתרתי על יום לימודים, אבל לפעמים אמא הצליחה לשכנע אותי להבריז ולקחה אותי ליום כיף בעיר הגדולה . יד ביד , במיטב מחלצותינו , היינו צועדות ברחוב שער הים עד לכביש הראשי ומחכות לאוטובוס היחיד שעצר בתחנה , קו 641 מאסף מנתניה לתל -אביב.

לנסיעות האלה העירה היתה גם מטרה אורתופדית קדושה: ללמד אותי ללכת נכון. אמא שלי , מקורבנות מגיפת הפוליו של שנות ה-30 בארץ , היתה "זורקת" בהליכתה את הרגל החלשה , ואני חיקיתי אותה מבלי דעת. את אמא שלי זה הדאיג מאוד והיא החליטה לאמן אותי בהליכה נכונה בעזרת הקווים בין אבני המדרכות . באותם ימים היה בנוף -ים רק חול משני עברי הרחוב , ולכן ברגע שהגענו העירה היתה אמא משפילה מבט אל נעלי הקטנות ומזכירה לי להביט בקווי המדרכת ולהקפיד לדרוך כך, שבהונותיי יפנו מהקווים החוצה בזווית שווה.

בפינת רחוב מלצ'ט התנשא מולנו בית "דבר", התחנה הראשונה שלנו בכל יום כיף. כבר בכניסה – מול פרוטומת הנחושת המרשימה של ברל כצנלסון, שעיניו הטובות חייכו אלי בין השפם לתלתלים בכל ביקור – הייתי שואפת מלוא הריאות את אוויר המקום : תערובת ריחות של ריהוט-עץ ישן, נייר עיתון, ניחוח דפוס טרי ועשן מקטרת וסיגריות .

לרוב רק אמרנו שלום לאבא ולמכרים הוותיקים במערכת ומיד יצאנו בחזרה לרחוב , לטייל ולכייף בעיר ; אבל לפעמים אמא הלכה לענייניה ואני נשארתי עם אבא, "לעזור לו לערוך את העיתון ". יחד היינו יורדים לדפוס , שם קיבלתי מאדון חנוכה (שהיה אחד מ"אנשי שמות החגים " של דפוס דבר, לצד עמיתו יום-טוב והמשורר פסח מיילין, שעבד שם כמגיה ) גלופות של תמונות ושורות של אותיות עופרת חמות, הפוכות, שאפשר להכין מהן חותמת. כשהיה לו זמן, היה אדון חנוכה מייצר בשבילי שורת עופרת קטנה של *עטרה אופק* באותיות פרנקריהל בכתב ראי, ובעזרת כרית דיו קטנה של חותמות שקיבלתי מאבא הייתי משאירה את חותמי איפה שרק אפשר – אושר שאין לתאר.

פועלי הדפוס הדפיסו את תוכן העיתון – טקסטים שהגיעו אליהם על דפים מקושקשים בכתב -יד, צילומים בשחור -לבן של צלמי העיתון ואיורים מאת מיטב מאיירי ישראל.

מהצילומים והאיורים היו פועלי הדפוס מכינים גלופות, ולאחר מכן נהגו להשליך את האיורים (כמו גם את דפי כתב-היד , לאחר שהוקלדו והודפסו ) אל אחד מסלי הניירות הענקיים שניצבו ליד מכונות הדפוס . הצילומים נשמרו בתיקיות במערכת לפי נושאים, אבל את האיורים המקוריים – מאת טובי המאיירים : נחום גוטמן, אריה נבון, שמואל כץ, פרידל שטרן, רענן לוריא ואחרים – איש לא טרח לשמור, אפילו לא המאיירים עצמם.

אמא שלי , שעבדה לפני נישואיה לאבי ב"דבר הפועלת " (שם שידך ביניהם משה מוסנזון, אביהן של ורד מוסנזון ושל דבורה עומר, בין השאר ), נהגה להסתובב בדפוס וללקט מהפחים אוצרות, והמשיכה בכך גם כשהיינו באות יחד לבקר את אבא. האיורים הנחמדים מוסגרו ונתלו על קירות ביתנו , ורובם מקשטים עד היום לתפארת את קירות דירתה של אמי בכפר סבא (רבים מהם תרמה בנדיבות למרכז ימימה לספרות ילדים ונוער במכללת בית ברל). כשבגרתי ועברתי לגור בדירה משלי , לקחתי אחדים מהם – כמו האיור הקרוע והמקומט של ברל כצנלסון מאת אריה נבון, שתלוי עד היום במדרגות המובילות אל חלל העבודה שלי .

צעידה ברחוב מלצ'ט עד רחוב "נֶחמדיק" (נחמני), שם ראיתי לראשונה בחיי יהודים חרדים עם שטריימל; וכשהגיעה שעת הצהריים , הלכנו לאכול יחד עם אבא – בדרך כלל אצל יוסף "מול-דבר".

כל קטע המדרכה הימנית ברחוב שינקין, בין מלצ'ט לאחד העם , נקרא בביתנו "מוּל-דבר". איפה נאכל צהריים? מול-דבר, כלומר במסעדה המזרחית של יוסף – המקום היחיד בעולם שבו הסכמתי ברצון לאכול בשר, כי הגישו שם קבאב כבש אסלי עם טחינה וצ'יפס (גם כיום אני צמחונית מושבעת, טבעונית אפילו, אבל נתקפת חולשה מול קבאב עסיסי). איפה נקנה פירות וירקות שאין בצרכנייה בשכונה ? מול-דבר, כלומר אצל שאול הירקן (רק מעט, שנוכל לסחוב אותם באוטובוס הביתה). איפה נקנה תחתונים וגופיות ? מול-דבר, כלומר בחנות אתא הסמוכה (זו שאבא קנה בה פעם שתי חולצות חאקי במקום חולצות התכלת שאהב ללבוש לעבודה והתבלו , ולתהייתה הנרגזת של אמא השיב: "לא היה להם תכלת במידה שלי . מה רצית, שאצא מהם בידיים ריקות?")

חוץ מזה , בתל -אביב ראיתי לראשונה בחיי "משוגעים". בנוף ים לא הכרתי אנשים מוזרים; נכון, היתה אצלנו גמדת והיו אנשים עם גיבנת (כך קראו אז לחטוטרת ) ואפילו אשה עם שש אצבעות, אבל כולם התנהגו נורמלי בפרהסיה וחייכו ודיברו רגיל. ולכולם היה מקום בעיר הזאת . לפועלים ולאדונים , לבריאים ולנכים , למוזרים ולמשוגעים . לא כמו אצלנו , שכולם התנהגו אותו הדבר ועשו הכל "כמו שצריך ".

לימים גם אני גרתי בדירת גג, לא הרחק משם , וכל -כך רציתי לגור בה לבד, אבל משום מה זה לא הסתייע.

חלקים מהרשימה נכתבו במקור עבור אסופת "זכרונות ילדות מתל -אביב" (2015, "פטל")

היה עיתון ילדים:הביקורים אצל אבא במערכת, האיורים שנזרקו לפח האשפה במחלקת הדפוס, הקניות "מול דבר"

אחד_מ_סלי_ה_ניירות_ה_ענקיים

מחלקת_ה_דפוס

אוטובוס_ה_יחיד

קווי_ה_מדרכת

אותיות_עופרת_חמות__הפוכות

פועלי_ה_דפוס

דפי_כתב_-_ה_יד

מיטב_מאיירי_ישראל

סלי_ה_ניירות_ה_ענקיים

ורד_מוסנזון_ו_של_דבורה_עומר

מסעדה_ה_מזרחית_של_יוסף

פירות_ו_ירקות

חנות_אתא_ה_סמוכה

חולצות_ה_תכלת


הבקשה הועברה למינהל המזון והתרופות, בטענה שהחיסון התגלה כבטוח והראה כי גופם של הילדים מייצר נוגדנים לנגיף ברמה מספקת. סגן נשיא בפייזר: "מרגיש תחושה גדולה של דחיפות"

חברות התרופות פייזר וביונטק הגישו היום (חמישי) בקשה למנהל המזון והתרופות האמריקאי, ה-FDA, לאישור שימוש חירום בחיסון של פייזר לנגיף הקורונה בקרב ילדים בני 5 עד 12.

החברה ציינה כי גופם של הילדים הגיב למנה בסך 10 מיקרוגרם של החיסון בדומה לאופן בו גוף של בני 16 עד 25 מגיב למנה בת 30 מיקרוגרם. בהמשך השנה צפויה פייזר לערוך ניסוי בחיסון ילדים בני 5 ומטה.

"אני מרגיש תחושה גדולה של דחיפות בלאפשר את מתן החיסון לילדים מתחת לגיל 12", אמר בשבוע שעבר ד"ר ביל גרובר, סגן נשיא בכיר בפייזר, לסוכנות הידיעות AP. "יש דרישה עצומה של הורים להחזיר את החיים של הילדים שלהם למצב רגיל".

הבכיר בחברת פייזר ציין עוד כי הניסוי שנעשה בגילים הצעירים הוכיח את עצמו כבטוח והתגלו בו תופעות לוואי קלות שדומות לאלו שנמצאו בקרב בני נוער וצעירים בגילים 16 עד 25 – כאבים בזרוע או עלייה קלה בחום.

בסוף החודש שעבר הגישה החברה האמריקאית בקשה לחסן ילדים בגילאי 5 עד 11, לאחר ששתי החברות, פייזר וביונטק הגרמנית, הודיעו כי הניסוי בחיסון לקורונה בקרב ילדים בני 11-5 הראה תוצאות חיוביות. על פי הדיווח של החברה, החיסון התגלה כבטוח והראה כי גופם של הילדים מייצר נוגדנים לנגיף ברמה מספקת.

מינהל_המזון_והתרופות


מחקר שפורסם לאחרונה מגלה שרק 18% מהעובדים החרדים חברים בארגון עובדים לעומת 27% מכלל העובדים . האתגר של העבודה המאורגנת : התאמה למגזר והגנה על העובדים החרדים

שיעור העובדים החרדים המאוגדים בארגון עובדים נמוך יותר מאשר בשאר המגזרים – כך עולה ממחקר שפירסם לאחרונה המכון החרדי למחקרי מדיניות. המחקר , שאמנם מבוסס בחלקו על נתונים משנת 2012, מצא כי בשנה זו עמד שיעורם של העובדים החרדים המאוגדים על 18% , לעומת 27% באוכלוסיה הכללית . שיעור העובדות המאוגדות במגזר גדול יותר מזה של העובדים הגברים – 20% מהנשים לעומת 14% מהגברים . מבין החרדים המאוגדים , הארגונים הבולטים הם ארגוני המורים (60% ) ולאחר מכן ההסתדרות הכללית (30% ).

הנתונים מעידים כי בדומה לחברה בכללותה , גם בקרב המגזר החרדי רווחת הדעה התומכת בזכות ההתאגדות לעובדים ומכירה בחשיבות העבודה המאורגנת כמספקת תנאי עבודה מועדפים וביטחון תעסוקתי, אולם בשיעור נמוך משמעותית מאשר בקרב יהודים שאינם חרדים ובקרב ערבים. שיעור גבוה מהחרדים משיבים שאינם יודעים מה עמדתם בנושא , ממצא העשוי להעיד על היכרות מועטה עם המציאות של מקום עבודה בו פועל ארגון עובדים.

במקומות עבודה בהן קיים ארגון עובדים העידו רק 2.8% מהמועסקים החרדים כי היו מוכנים להיבחר כנציגי ועד, זאת לעומת 19.4% מקרב העובדים היהודים הלא חרדים. בקרב נשים נמצא כי 38% מהמועסקות החרדיות במקום עבודה שבו אין ועד היו רוצות שיקום בו ועד – 2% יותר מבקרב מועסקות לא חרדיות. לעומת זאת בקרב מועסקים חרדים גברים, 16% בלבד היו רוצים שיקום ועד במקום עבודתם , וזאת לעומת 34% מהעובדים הלא חרדים.

החטיבה החרדית בהסתדרות : ארגון עובדים על פי דין תורה

החוקרים מסבירים כי בחברה החרדית נהוג לפתור את רוב הסכסוכים המשפטיים , ובהם סכסוכים בין עובד למעביד , באמצעות בתי דין לצדק ובאמצעות הליכי בוררות. הליכים אלו מצמצמים במידת מה את הביקוש להתאגדות בארגוני עובדים. עם זאת ניתן לראות תחילתה של מגמת התארגנות במגזר במטרה לשפר תנאי שכר והעסקה , שאף הובילה להקמת חטיבה חרדית בהסתדרות הכללית , בהוראת יו"ר ההסתדרות אבי ניסנקורן. בין היתר התארגנו במסגרת האגף החרדי בהסתדרות אלפי עובדים, רבני ערים ושכונות , משגיחי כשרות, בלניות, שוחטים, נשות ואנשי חינוך ועף עובדות במגזר הפרטי בחברות חרדיות. ועדי עובדים שונים במקומות עבודה בהם מועסקים חרדים החלו אף להתאים פעולות רווחה שונות בהתאם לצרכים הייחודיים של ציבור זה.

אודליה מעודה, רכזת החטיבה החרדית בהסתדרות : "הרב עובדיה יוסף אמר בדמעות שצריך להכניס את העובדות החרדיות להסתדרות , שם יגנו על זכויותיהן , כי הוא ראה את הצער של בנות ישראל שעוסקות בחינוך "

אודליה מעודה, רכזת החטיבה החרדית בהסתדרות , סיפרה ל"דבר ראשון" כי מי שביקש ממנה להיכנס לתפקיד הוא לא אחר מאשר מנהיגה הרוחני של תנועת ש"ס לשעבר – הרב עובדיה יוסף ז"ל.

מעודה מספרת כי פעולות האגף נעשות על פי דין תורה, והוא נסמך על רבנים ומורי הוראה שמלווים אותו לכל אורך דרכו , משלל הציבורים בחברה החרדית – ספרדים, ליטאים וחסידים . כך למשל, פנתה לאחרונה קבוצת עובדים במוסדות חינוך עצמאיים חרדים לבית הדין של הרב קרליץ בבני ברק בשאלה לגבי זכות ההתאגדות . בתשובתו התקדימית קבע בית הדין כי "התאגדות מותרת, בתנאי שהתאגדות זו לא תביא לפעולות שאינן על פי ההלכה … בהתקיים כל התנאים … רואה בית הדין את רצון העובדים להתאגד על מנת למצות את המגיע להם – מוצדק וראוי ".

על רקע המציאות של העובדים החרדים בשוק העבודה , ארגוני עובדים שייצגו את האינטרסים של העובדים החרדים יכולים לסייע לשיפור מצבם הכלכלי ותנאי עבודתם של העובדים החרדים ולסייע בעיצוב כלים להכשרת העובדים ולקידומם " כתבו החוקרים , "אולם ארגוני העובדים צריכים להיות מסוגלים לבנות מערכת ייחודית שתיקח בחשבון את התנהלות המגזרית השונה ולדאוג למניעת ניצול, תוך התאמה לתנאים בהם המוסדות בחברה החרדית פועלים. מערכת שכזו צריכה להיות נקייה מהשפעות של קבוצות לחץ של מעסיקים ולפעול בשיתוף ובהתייעצות עם סמכות תורנית ידועה שתלווה ותאשר את המהלכים שיינקטו ".

מורים חרדים: שכר נמוך ופחות הגנה תעסוקתית

המחקר העלה כי למרות שחרדים רבים עוסקים בחינוך ובהוראה , מצבם של המורים החרדים טוב פחות מעמיתיהם בשאר המגזרים : במרבית מוסדות החינוך החרדי אין ועדי עובדים, ושיעור החברים בארגוני עובדים בקרב המועסקים החרדים בחינוך ובהוראה נמוך משמעותית מהשיעור באוכלוסייה היהודית שאינה חרדית – 32% לעומת 70% .

המחקר העלה כי השכר של מורים ומורות חרדים נמוך מאלו של מורים שאינם חרדים. הדבר נובע בין היתר משיעור גבוה של העסקה חלקית, אבל נכון גם באשר לשכר השעתי . בולט במיוחד שכר שעתי נמוך בקרב גברים חרדים, הנמוך בכ -30 אחוזים משכרם של מורים יהודים שאינם חרדים, ואף נמוך מהותית בהשוואה לשכר השעתי של נשים חרדיות. החוקרים משערים שהסיבה לכך היא עודף ההיצע של אנשי חינוך במגזר החרדי , ביחס למספר מצומצם של משרות במוסדות המופעלים באופן פרטי. העובדה שחלק מתקצוב מוסדות אלו הוא ממשלתי מהווה עבור חלק מהמוסדות 'צידוק' כללי להתנהלות פוגענית בתחום ההעסקה . לדברי החוקרים , האכיפה והפיקוח על מוסדות אלו היא חלקית בלבד, והימצאותם של אירגוני עובדים אינה שכיחה.

8% מהמורות העידו כי כלל לא היו מודעות לאפשרות להיות חברות בארגון עובדים.

עבודה:מאוגדים פחות: מי יגן על העובדים החרדים?

ה_עובדים_ה_חרדים

ארגון_עובדים

ה_עבודה_ה_מאורגנת

ה_מגזר_ה_חרדי

שאר_ה_מגזרים

נתונים_מ_שנת_2012

חברה_ב_כללות_ה

זכות_ה_התאגדות_ל_עובדים

יהודים_ש_אינם_חרדים

שיעור_גבוה_מ_ה_חרדים

מקומות_עבודהמאוגדים

ה_חטיבה_ה_חרדית_ב_הסתדרות

רוב_ה_סכסוכים_ה_משפטיים

הליכי_בוררות

ארגוני_עובדים

מגמת_התארגנות_ב_מגזר

נשות_ו_אנשי_חינוך

מקומות_עבודה4

מוסדות_חינוך_עצמאיים_חרדים

בית_ה_דין_של_ה_רב_קרליץ

מערכת_ייחודית

שיעור_ה_חברים_ב_ארגוני_עובדים_בקרב

מוריםאוכלוסייה_ה_יהודית_ש_אינה_חרדית

ה_שיעור_ב_אוכלוסייה_ה_יהודית_ש

מורים_יהודים_ש_אינם_חרדים


נתוני הצמיחה ל-2016 עודכנו כלפי מעלה ל-3.2%

למרות התחזיות שצפו צמיחה נמוכה ב-2016, פרסם אתמול הלמ"ס נתונים על פיהם הצמיחה בשנה זו תפתיע מעט לטובה . אם הגידול יתברר כיציב , הקיצוץ הרוחבי שקבע האוצר יתגלה כמיותר .

על פי נתוני הלשכה המרכזית לסטטיסטיקה שפורסמו אתמול (חמישי) במחצית הראשונה של 2016 נרשם גידול בשיעור הצמיחה כשהתוצר גדל בשיעור שנתי של 3.2% . מדובר בנתון מפתיע מאחר שבסוף 2015 חתך בנק ישראל את תחזית הצמיחה ל-2016 והעמיד אותה על 2.8% בלבד. הרבעון הראשון של השנה הצדיק את חששותיו של בנק ישראל ואף חמור מכך כשרשם צמיחה של 2.3% בלבד. במאי עדכן בנק הפועלים את תחזית הצמיחה שלו וצפה צמיחה של 2.2% . ביולי עדכן גם ארגון ה-OECD את תחזית הצמיחה שלו לישראל כלפי מטה, מ-3.2% ל2.5% . תחזיות אלה הגבירו את החשש כי המשק הישראלי עלול להיקלע למיתון . על רקע זה, עדכון הנתונים של הרבעון השני שפורסם אתמול הכה את התחזיות הפסימיות וסימן שינוי כיוון עם צמיחה (שנתית) של 4.3% של התוצר בחודשים אפריל עד יוני.

את רכיבי הצמיחה ברבעון השני מוביל יצוא הסחורות והשרותים עם צמיחה של 13.7% (בחישוב שנתי). גם כאן, מדובר בנתון מפתיע על רקע מסע ההסברה שמובילה התאחדות התעשיינים להצלת התעשייה והייצוא הישראלים . הצריכה הפרטית הנמצאת בעלייה מרשימה כבר תקופה והפכה לקטר הצמיחה המרכזי של ישראל רשמה גם ברבעון השני נתוני צמיחה מרשימים של 9.9% . מצד אחד תרמו לצמיחה בצריכה הפרטית העליה בשכר בעקבות הסכם השכר החדש במגזר הציבורי והעלאת שכר המינימום . מן הצד השני היה זה הגדילה בחוב של משקי הבית . הנתון המפתיע השלישי נזקף לזכותה של הממשלה שהגדילה את הצמיחה בצריכה הציבורית ב שיעור של 8.9% .

נתוני הלמ"ס מפתיעים לחיוב . ייתכן ובחודש הבא , כשיפורסמו נתוני הרבעון השלישי יתברר כי מדובר במהמורה סטטיסטית. אם מגמת הגידול בצמיחה תימשך בנק ישראל יעדכן את תחזית הצמיחה שלו . אחד הנתונים המשמעותיים המושפעים באופן מהיר מצמיחה במשק הוא הכנסות המדינה ממסים . תקציב 2017-2018 נשען עדיין על ההערכות ש-2016-2017 יהיו שנים של צמיחה נמוכה מאוד. זו גם הסיבה שבגינה משרד האוצר קידם קיצוץ בתקציב 2016, וזאת כדי לתמוך בשנה עם צפי הכנסות נמוך (2017) על ידי הקדמת הוצאות מ-2017 ל-2016. אם 2016 אכן תהיה שנה של גידול בצמיחה יתברר כי הקיצוץ המוקדם והפגיעה בשירותים החברתיים שבאה אתו היו לחינם , גם על פי אמות המידה שאיתן מתנהל האוצר .

מצב המשק:נתוני הצמיחה ל-2016 עודכנו כלפי מעלה ל-3.2%

נתוני_צמיחה_2016

הקיצוץ_הרוחבי

שיעור_הצמיחה

גידול_בשיעור_הצמיחה

המשק_הישראלי

רבעון_שני_2016

יצוא_הסחורות_והשרותים

הצריכה_הפרטית

עליית_הצריכה


הבית היהודי צירף את העיתונאית יפעת ארליך; נמשכים המגעים עם סמוטריץ'

ארליך תשובץ במקום השלישי השמור לאישה - כך החליטה ועדה מיוחדת מטעם המפלגה . המו"מ עם 'האיחוד הלאומי ' לריצה משותפת של שתי המפלגות נמשך. המחלוקת : האם סמוטריץ' יזכה בתפקיד הבכיר יותר בממשלה

מפלגת הבית היהודי בראשות הרב רפי פרץ הודיעה הבוקר כי המועצה הציבורית שלה בחרה בעיתונאית "ידיעות אחרונות" יפעת ארליך לכהן במקום השלישי , המשוריין לנשים , אחרי מוטי יוגב שבמקום השני ולפני דוידי בן ציון, סגן ראש המועצה האזורית שומרון, וסגן שר הביטחון הרב אלי בן דהן. במפלגה קוראים לשריין לארליך את המקום הרביעי ברשימה המאוחדת הצפויה עם האיחוד הלאומי .

בהודעת הבית היהודי נאמר כי "יפעת היא תוספת כח משמעותית לבית היהודי , ומייצגת את ציבור הצעירים המגוון , התוסס , הערכי והדעתן של הציונות הדתית והמסורתית . חברי המועצה קוראים למפלגה לשמור ולהבטיח את מקומה של הנציגה הנשית ברביעיה המובילה ברשימה בכל מו"מ והסכם עם מפלגות נוספות. קול נשי משמעותי ומוביל הוא חיוני להצלחת הבית היהודי בבחירות ובכנסת ואסור לוותר עליו ".

אחר הצהריים ימסור יו"ר הבית היהודי פרץ הודעה לתקשורת על הצטרפותה של ארליך. צוותי המו"מ של המפלגות התכנסו הבוקר לשיחות במלון פלאזה בים המלח , במקביל לכנס מנהלי בתי ספר של הציונות הדתית המתקיים במקום . המו"מ בין הצדדים , המתקיים מאז מינוי פרץ לראש המפלגה לפני שבוע וחצי , היה עד כה רצוף מכשולים. עיקר המחלוקת היה בשאלה אם סמוטריץ', שיוצב שני ברשימה המאוחדת , יקבל את התיק הבכיר בממשלה כפי שביקש .

נכון לשלב זה אין התקדמות במגעים לצירוף מפלגת יחד בראשות אלי ישי ומפלגת עצמה יהודית לרשימת הציונות הדתית , למרות לחצי ראש הממשלה בנימין נתניהו לקדם איחוד כזה . על הרקע הזה תקף הבוקר איש עצמה יהודית איתמר בן גביר את סמוטריץ', בטענה שהימנעותו מהתקדמות אינה מובנת. לדבריו , תומכי עצמה יהודית לא ייצאו לקלפיות אם המפלגה לא תהיה חלק מרשימה בעלת סיכוי, מה שיביא לאבדן קולות בגוש הימין ולסיכון שנתניהו לא יוכל להרכיב את הממשלה הבאה .

בראיון בגלי צה"ל אמר הבוקר חבר הכנסת מוטי יוגב, כי המטרה היא לייצר רשימה שתביא את התוצאה הטובה ביותר. " הבית היהודי בראשות הרב רפי פרץ הוקם מחדש אחרי כחודש וחצי שחווינו משבר בנטישת בנט ושקד , ואנחנו בונים את עצמנו כבית הפוליטי המרכזי של הציונות הדתית לגווניה . פנינו לאיחוד מירב הכוחות הדתיים -לאומיים".

יוגב הוסיף כי הוא בעד בחינת חיבורים עם עצמה יהודית ומפלגת יחד, וקיווה שאנשי הציונות הדתית : "לא יברחו לימין החדש , שלא ידאג להם לדבר , ללא נאמנות לערכים או ללא נאמנות לאנשים או לעשייה המגזרית … הזלזול של בנט ב-6 השנים האחרונות בציונות הדתית הגיע לשיא . עכשיו הוא מסתובב וקורא לבני הציונות הדתית להצביע לו . זה חוסר נאמנות לערכים וחוסר נאמנות לאנשים . אקזיט על מפלגת האם עליה הוא טיפס בשביל להגיע לגדולה פוליטית".

בחירות 2019:הבית היהודי צירף את העיתונאית יפעת ארליך; נמשכים המגעים עם סמוטריץ'

ה_בית_ה_יהודי

מום_עם_סמוטריץ

מקום_ה_שלישי_ה_שמור_ל_אישה

ועדה_מיוחדת_מ_טעם_ה_מפלגה

ה_איחוד_ה_לאומי_

הבית_והאיחוד

תפקיד_ה_בכיר_יותר_ב_ממשלה

רשימה_ה_מאוחדת

ה_ציונות_ה_דתית

ה_נציגה_ה_נשית

קול_נשי_משמעותי_ו_מוביל

מלון_פלאזה_ב_ים_ה_מלח

מפלגת_עצמה_יהודית

צירוף_מפלגת_יחד_ו_עוצמה

בנימין_נתניהו

לחצי_ראש_ה_ממשלה_בנימין_נתניהו_לקדם

איתמר_בן_גביר

תומכי_עצמה_יהודית_לא_ייצאו_ל_קלפיות

אנשי_ה_ציונות_ה_דתית

נאמנות_ל_ערכים

נאמנות_ל_אנשים


החשמל יתייקר ב-6% בשל עליה במחירי הדלקים ושילוב של אנרגיות מתחדשות

לפי רשות החשמל, עליית הדולר גוררת התייקרות של עלויות הדלקים השונים שבתורה מייקרת את החשמל ב-3.5%. ייקור נוסף נובע מעלויות הכרוכות במעבר לאנרגיות מתחדשות אולם מומחים מעריכים כי מעבר זה יחסוך המון בעתיד - ולא רק כסף

לקראת עדכון תעריף החשמל בתחילת שנת 2019, פרסמה רשות החשמל את השימוע לגבי התעריפים. בנוסף להתייקרות הדלקים הרשות החליטה לפרוס לעתיד ייקור נוסף של 3.5% בתעריף, בשל העלאת הבלו על הפחם ועלויות נוספות של אנרגיות מתחדשות ב-3.5% נוספים. ברשות החשמל אומרים שהתעריף יחזור לרמתו בשנת 2015 לאחר שלוש הפחתות תעריף בשנים האחרונות.

תעריף החשמל הוא "מחיר בסיס" לעלויות המחיה בישראל והוא צפוי לייקר את עלויות התפעול של מגוון תעשיות, לרבות מפעלי התפלת מים, שהם צרכני חשמל גדולים. המחיר החדש צפוי להיות 49 אגורות לקילו-וואט/שעה (קוט"ש) בתעריף הביתי. לפי רשות החשמל, מחיר זה שומר על מיקומה של ישראל באמצע הטבלה של המדינות המפותחות מבחינת עלויות החשמל.

האנרגיות המתחדשות – יקר או זול?

כמעט כל האנרגיה המתחדשת בישראל היא אנרגיה סולארית. מבנה העלויות שלה שונה מתחנות כח שכן אין עבורה רכש דלקים, ויש התחייבות לרכוש את כל החשמל שייוצר באופן סולארי בתעריף ידוע מראש, אך לא ידוע מראש כמה שעות שמש יהיו בשנה, רמת העננות ומה יהיה קצב ירידת התפוקה של כל פאנל מותקן. ירידה זו נחשבת לסיבה מדוע נהוג כיום להעריך את התוחלת של פאנלים סולאריים ב-20-25 שנה. העלות העיקרית היא עלות הרכישה וההתקנה של הפאנלים ועד 2013 הפאנלים סובסדו בתעריפים גבוהים מאוד, עד 2.5 שקלים לקוט"ש. בשנים האחרונות מחירי הפאנלים צנחו וגם התעריפים. שדות סולאריים חדשים זכו במכרזים בעלויות ייצור נמוכות של כ-19 אגורות לקוט"ש, לעומת ממוצע עלות של 30 אגורות בסל הדלקים הרגילים.

עלות האנרגיה הסולארית נמצאת בירידה מהירה

אם בשנת 2017 המשק צרך 1,445 GWH (גיגה-וואט/שעה) של אנרגיה סולארית בעלות של 111.6 אגורות לקוט"ש, הצפי ל-2019 הוא ל-86 אגורות בלבד. בין 2018 ל-2019 יתווספו למשק כ-1050GWH באנרגיה סולארית – עליה גבוהה מאוד של 60% בשנה אחת בלבד. לפי חישובי 'דבר ראשון', מדובר בתוספת עלות של 23%, אך בהוזלה יחסית של 18% לכל קוט"ש. אם המתקנים הפעילים ב-2018 יעבדו באותו היקף ב-2019, הרי שתוספת האנרגיה הסולארית בשנה הבאה תעלה למשק 51 אגורות לקוט"ש בממוצע, עדיין מעל סף ה-30 אגורות של ייצור חשמל רגיל.

ברשות החשמל אמרו ל'דבר ראשון' כי המתקנים שנכנסים בשנה הבאה לייצור כוללים מתקנים שמבוססים על הסדרות ישנות משנת 2008 עד שנת 2016, בעלויות גבוהות. המכרזים החדשים, בהם נרשמו מחירים נמוכים, ייכנסו לשימוש רק בעוד כשנה וחצי. כך יוצא שמי שהתעכב בהקמת המתקנים, גם אם שלא באשמתו, עשוי ליהנות מרכש פאנלים זול בהרבה לעומת תעריף הישן והגבוה, שכבר הפך למנופח.

העלויות שלא נרשמות בשום מקום

אנרגיות מתחדשות לא מחסלות משאבים טבעיים ואינן מזהמות את האוויר. אנרגיה סולארית צורכת קרקע, אך ייצור על גבי גגות חוסך אפילו את הקצאת הקרקע, ומפחית במעט את עלויות ההולכה. ייצור מעל מאגרי מים חוסך אידוי של מים וייצור על גגות של רפתות חוסך בעלויות הקירור שלהן. איתן פרנס, יו"ר איגוד חברות אנרגיה ירוקה לישראל, אמר ל'דבר ראשון' כי בשנים הקרובות תהיה השפעה הפוכה של האנרגיה המתחדשת שתפחית לחלוטין הסובסידיה ששולמה עד כה. " נכון שיש גם עלויות מערכתיות לאנרגיות מתחדשות – צריך לגבות אותן באנרגיות מזהמות ויש עלויות לשימוש שלהן ברשת, אבל העניין העיקרי הוא שאף אחד לא שם תג מחיר על הנזק הסביבתי והבריאותי של שריפת דלקים. בישראל אין בכלל תמחור על הפחתת פליטות גזי חממה ואין תמחור לתרומה לזיהום אוויר", אמר.

עלויות אלו, שאינן מופיעות בשום תקציב, נקראות בשפה הכלכלית "עלויות חיצוניות". פרנס הוסיף כי "מדינת ישראל לא מתחשבת בעלויות החיצוניות", וכי אנחנו למעשה בגירעון סביבתי. "תעריף החשמל בישראל הוא זול, אבל חלק מזה הוא בגלל ההתעלמות מההשפעה הסביבתית. אנחנו מרמים את עצמנו. אם היינו לוקחים חלק קטן מהעלויות החיצוניות, היינו רואים שהאנרגיה המתחדשת שווה הרבה יותר", סיכם.

עלויות הדלקים

מדובר בעליה צפויה שכן מנגנון ההצמדה בחוזה קובע עליה של אחוז אחד בשנה עד מחצית תקופת ההסכם ואז ירידה של אחוז בשנה במחציתו השנייה, לצד הצמדה למדד המחירים בארה"ב. החוזה נחתם בשנת 2012, בתקופת מצוקה גדולה בשל הפסקת הזרמת הגז ממצרים לישראל, אך נזקיו הוערכו על-ידי מבקר המדינה בכ-8 מיליארד שקלים בשל עלויות עודפות לאורך 15 שנה. עליה זו מתומחרת גם בתחזית ההכנסות של מאגר "תמר", שנשלט עדיין בידי קבוצת דלק, בה שולט יצחק תשובה. חלקים הולכים וגדלים ממנו מוחזקים על-ידי חברות הביטוח ובתי ההשקעות בישראל, המנהלים את חסכונות הציבור, בייחוד לאחר שנובל אנרג'י מימשה את אחזקותיה במיזם.

עם זאת, המבנה של שותפות גז מעניק עדיפות פיננסית לבעל השליטה על פני בעלי מניות (שנקראות 'יחידות השתתפות') מקרב הציבור. חוזה הגז התייקר ב-10%, כמו גם מחירי הפחם, ובייחוד מחירי הגז הטבעי הנוזלי, שמייבאת חברת החשמל למצוף מול חופי חדרה, שהתייקרו ב-37%. אלו מוערכים ב-1.5 מיליארד שקלים בסך הכל.

מפעלי_התפלת_מים

אנרגיה_סולארית

המכרזים_החדשים

אנרגיות_מזהמות


טעימה מהספר "דרכים לחזור הביתה" מאת אלחנדרו סמברה

על רקע התמורות הדרמטיות בצ׳ילה של שנות השבעים והשמונים , מכונן המחבר את סיפורן של דמויות המשנה , אותם ילדים שהתבגרו בשוליים כשההיסטוריה ה"אמתית", המסוכנת , התהוותה. חדש ב"ספרייה לעם " - עם עובד

גילוי נאות: הוצאת הספרים עם עובד נמצאת בבעלות ההסתדרות החדשה , כמו גם חברת 'דבר ראשון' המוציאה לאור אתר זה.

פעם הלכתי לאיבוד . הייתי בן שש או שבע. לא שמתי לב ופתאום לא ראיתי את הורַי . נבהלתי, אבל מיד מצאתי את הדרך והגעתי הביתה לפניהם ; הם המשיכו לחפש אותי נואשות, אבל בערב ההוא חשבתי שדווקא הם הלכו לאיבוד . שאני יודע לחזור הביתה והם לא.

הלכת בדרך אחרת, אמרה אמי אחר כך בעיניים שדמעו עדיין.

אתם הלכתם בדרך אחרת, חשבתי אבל לא אמרתי. אבי הביט בנחת מהכורסה . לפעמים נדמֶה לי שהוא תמיד היה שרוע שם, שקוע במחשבות . אבל אולי הוא לא חשב על כלום, רק עצם את העיניים וקיבל את ההווה בשלווה או בהשלמה . אבל באותו ערב הוא דיבר: "קרה דבר טוב", אמר לי , "התגברת על הקושי ". אמי נתנה בו מבט ספקני, אבל הוא המשיך ונשא נאום מבולבל על הקושי .

שכבתי על הכורסה שממול והעמדתי פני ישן. שמעתי אותם רבים בסגנון הרגיל . היא אומרת חמישה משפטים והוא עונה במילה . לפעמים הוא אמר חד וחלק : לא.

לפעמים אמר, על סף הצעקה : שקר. ופה ושם אפילו ענה כמו שוטר: שלילי.

באותו לילה נשאה אותי אמי למיטה ואמרה , אולי בידיעה שאני מעמיד פני ישן אבל מקשיב לה בתשומת לב ובסקרנות : "אבא שלך צודק. עכשיו אנחנו יודעים שלא תלך לאיבוד . שאתה יודע ללכת לבד ברחוב . אבל אתה צריך להתרכז יותר בדרך , ללכת מהר יותר".

וכך עשיתי. מאז הלכתי מהר יותר. ובאמת כעבור שנתיים, בפעם הראשונה שדיברתי עם קלאודיה, היא שאלה למה אני הולך מהר כל כך. היא עקבה אחרי כבר כמה ימים, ריגלה אחרי . הכרנו קצת לפני כן, בליל רעידת האדמה , 3 במרץ 1985 , אבל לא דיברנו אז.

בכל זאת היינו ידידים או משהו כזה . שוחחנו הרבה. לפעמים נדמה לי שאני כותב את הספר הזה רק כדי להיזכר בשיחות הללו.

בליל רעידת האדמה פחדתי, אבל איכשהו גם נהניתי מההתרחשויות .

המבוגרים הקימו בקַדמת החצר של אחד הבתים שני אוהלים כדי שאנחנו הילדים נלון בהם . הסתגרנו כדי לריב בשקט , כמנהגנו כשהיינו לבד: הלכנו מכות בחדווה ובשצף ־קצף. אבל מהר מאוד הג'ינג'י התחיל לדמם מהאף ונאלצנו להמציא משחק אחר.

מישהו הציע שנכתוב צוואות ובהתחלה זה נראה רעיון טוב, אבל כעבור רגע הבנו שאין בזה היגיון, כי אם תבוא רעידת אדמה חזקה יותר העולם ייחרב ולא יהיה לנו למי להוריש את הדברים שלנו . אחר כך דמיינו שכדור הארץ הוא כמו כלב שמתנער והאנשים הם כמו פרעושים שמושלכים לחלל האוויר , וחשבנו על זה כל כך הרבה עד שצחקנו והתחילה ליפול עלינו עייפות.

אבל אני לא רציתי לישון. הייתי עייף נורא, אבל זו הייתה עייפות חדשה שמציתה את העיניים . החלטתי להישאר ער כל הלילה וניסיתי להתגנב לאיגלו כדי להמשיך לדבר עם הבנות , אבל הבת של השוטר סילקה אותי בטענה שאני רוצה לאנוס אותן . אז לא ידעתי מה זה אנס בדיוק, ובכל זאת הבטחתי שאין לי כוונה לאנוס אותן , רק להסתכל עליהן , והיא צחקה בזלזול וענתה שזה מה שאנסים תמיד אומרים. בסוף הן נאבקו על השלטון , ואף על פי שנדמָה שהמאבק יהיה ארוך, הושגה הכרעה מהירה, כי מבין כל הבובות היתה רק ברבי מקורית אחת, והיא ניצחה.

מצאתי כיסא נוח בין ההריסות והתקרבתי בביישנות למדורה של המבוגרים . היה לי מוזר לראות את השכנים מכונסים יחדיו, אולי לראשונה. הם הפיגו את הפחד בלגימות של יין ובמבטים ממושכים של שותפות. מישהו הביא שולחן עץ ישן וזרק אותו למדורה , כאילו כלום. "אני יכול לזרוק גם את הגיטרה ", אמר אבי , וכולם צחקו, אפילו אני, שהייתי קצת נבוך, כי אבי לא נהג להתבדח. באותו רגע חזר ראול השכן ואתו מָגָלי וקלאודיה . "זאת אחותי וזאת האחיינית שלי ", אמר. הוא יצא לחפש אותן אחרי רעידת האדמה ועכשיו כשחזר ניכרה בו ההקלה . ראול היה היחיד בשכונה שחי בגפו . קשה היה לי לקבל את העובדה שמישהו חי לבד. נראָה לי שזה סוג של עונש או מחלה.

ביום שהוא הגיע עם מזרן קשור לגג הפיאט 500 שלו שאלתי את אמי מתי תגיע שאר המשפחה , והיא ענתה לי , בעדינות , שלא לכולם יש משפחה. אז חשבתי שעלינו לעזור לו , אבל עם הזמן הופתעתי לגלות שלהורי אין שום עניין לעזור לראול , שלדעתם אין בזה צורך ושיש להם אפילו רתיעה מהאיש הרזה והשקט הזה . היינו שכנים, חלקנו קיר ושורה של שיחי נוי, אבל מרחק עצום הפריד בינינו .

בשכונה אמרו שראול הוא נוצרי־דמוקרטי, מה שנראָה לי דבר מעניין. קשה להסביר עכשיו איך זה שילד בן תשע חשב אז שאם מישהו הוא נוצרי־דמוקרטי זה מעניין. לא ראיתי מעולם את אבי מדבר עם ראול, לכן באותו לילה הופתעתי לראות אותם מעשנים יחד. חשבתי שהם מדברים על הבדידות , שאבי מייעץ לראול איך להתגבר על הבדידות , אם כי אבי מן הסתם ידע עליה מעט מאוד.

בינתיים מָגָלי חיבקה את קלאודיה בפינה , רחוק מהקבוצה . נראה שהן מרגישות לא נוח. מתוך נימוס או אולי בשמץ זדון שאלה אחת השכנות את מָגָלי במה היא עוסקת, והיא ענתה מיד, כאילו חיכתה לשאלה , שהיא מורה לאנגלית .

היה כבר מאוחר מאוד, ושלחו אותי לישון. נאלצתי באי ־חשק למצוא לי מקום באוהל . פחדתי שאירדם , אבל הקולות התועים בחשֵכה הסיחו את דעתי . הבנתי שראול הלך ללוות את הבנות הביתה כי השאר התחילו לדבר עליהן . מישהו אמר שהילדה מוזרה. לי היא לא נראתה מוזרה. היא נראתה לי יפה. ולאישה הזאת , אמרה אמי , אין פרצוף של מורה לאנגלית . יש לה פרצוף של עקרת בית ותו לא, הוסיף שכן אחר, וההלצה נמשכה עוד זמן־מה. אני חשבתי על פרצוף של מורה לאנגלית ואיך הוא אמור להיראות. חשבתי על אמי , על אבי . אבל להורים שלנו אין אף פעם פרצוף באמת. אנחנו אף פעם לא לומדים לראות אותם .

חשבתי שנעביר בחוץ שבועות ואפילו חודשים בציפייה למשאית רחוקה ובה מצרכים ושמיכות ואפילו דמיינתי את עצמי מדבר בטלוויזיה ומודה לעם הצ'ילני כולו שנחלץ לעזרתנו , כמו בעת סופה. חשבתי על הגשמים האדירים משנים קודמות, כשלא יכולתי לצאת ואילצו אותי לשבת מול המסך ולבהות באנשים שאיבדו הכול .

אבל לא כך קרה. הכול שב לקדמותו מהר מאוד. בפינה הנידחת ההיא במערב סנטיאגו הסתכמה רעידת האדמה בבהלה גדולה. כמה גדרות קרסו, אבל לא נגרם נזק כבד ולא היו פצועים או מתים. בטלוויזיה ראו את נמל סן אנטוניו ההרוס וכמה רחובות שראיתי או שחשבתי שראיתי בביקורי המעטים במרכז העיר . היתה בי איזו תחושה מבולבלת שזהו הכאב האמתי .

קריאה ראשונה:טעימה מהספר "דרכים לחזור הביתה" מאת אלחנדרו סמברה

דרכים_לחזור_הביתה

אלחנדרו_סמברה

דמויות_ה_משנה

פעם_ה_ראשונה

רעידת_ה_אדמה

ליל_רעידת_ה_אדמה

אנחנו_ה_ילדים

ה_בת_של_ה_שוטר

ברבי_מקורית_אחת

מדורה_של_ה_מבוגרים

שולחן_עץ_ישן

מָגָלי_ו_קלאודיה

מורה_ל_אנגלית

פרצוף_של_מורה_ל_אנגלית


"הילד אמר לי בבוקר 'אמא, הבטיחו'": כך נראה 1 בספטמבר של ההורים בערים האדומות

יוסף בן חמו, טבריה: "ילד שהלך אתמול לישון בשמונה בערב מההתרגשות קם בבוקר ליום בבית ". רואידה אלסנע, לקייה: "הילדים הקטנים שואלים במה הם אשמים. יש הורים שעובדים מחוץ ליישוב והילדים שלהם כרגע ברחובות "

שנת הלימודים במרבית בתי הספר נפתחה היום (שלישי), אבל עשרות אלפי הורים ב-23 יישובים קיבלו רק בלילה הודעה שבתי הספר והגנים יישארו סגורים, עקב תחלואה גבוהה בקורונה ביישוב . החלטת קבינט הקורונה בנושא פורסמה בסביבות השעה 23:00, אחרי שהילדים כבר הלכו לישון, וההורים נאלצו לבשר להם בבוקר שהיום הראשון בבית הספר או בגן לא יתקיים היום, או יתקיים בלמידה מרחוק . במקביל, הם נאלצו למצוא פתרון לעבודה . חמישה מהם מספרים ל'דבר' על האחד בספטמבר בעיר אדומה, על הכעס שההחלטה התקבלה ברגע האחרון , ועל תגובת הילדים .

"למה לא יכלו לקבל את אותה ההחלטה בארבע אחר הצהריים ? ההבדל היחיד הוא הטראומה של הילדים "

יוסף בן חמו, מורה ואב לשניים , טבריה: "כל ההכנות וההתרגשות של לחנך כיתה הלכו אתמול לפח באחת עשרה בלילה . הבן הגדול שלי היה אמור ללכת הבוקר פעם ראשונה לגן עירייה, 'הגן של הגדולים ' כמו שהוא אומר, ולצערנו הוא נשאר בבית . זה ילד שהלך אתמול לישון בשמונה בערב מההתרגשות , וקם בבוקר ליום בבית . אמרנו לו בבוקר שיהיה יום כיף, אבל לא הולכים לגן . הוא גם קצת מודע, למרות שהוא בן שלוש וחצי , הוא מבין קורונה, לא קורונה. היה לו קצת קשה להבין למה אחיו הקטן , שיש לו מעון פרטי, הולך למעון , והוא נשאר בבית . הוא בכה."

"אני פשוט לא מבין למה לא יכלו לקיים את אותו דיון, ואפילו לקבל את אותה ההחלטה בארבע אחר הצהריים ? למה לא לתת לילדים ללכת לישון עם שקט נפשי? בשביל ביבי והשרים שבע השעות הללו לא היו משנות דבר. הנתונים בטח לא השתנו בין 16:00 ל-23:00 . ההבדל היחיד הוא הטראומה של הילדים , וגם ההורים שנדרשו למצוא פתרונות מעכשיו לעכשיו . יש הורים שהלכו לישון אתמול בעשר וחצי בידיעה שיש מחר מסגרות, קמו בבוקר וחטפו זפטה של החיים שלהם – כי לא היה להם מושג, ואין להם בייביסיטר. זו פשוט החלטה הזויה, אולי ההחלטה החינוכית הכי שערורייתית שקשורה לחינוך מקום המדינה .

"ויתרתי על הלמידה מרחוק לילד בגן ולילד שעולה לכיתה א'"

שגית בן שמעון, אם לחמישה מטבריה : "זה זוועת עולם. את ההודעה ראיתי רק בבוקר . יש לי חמישה ילדים, צריך לישון מוקדם כדי להכין למסגרות . איך מעבירים דבר כזה ברבע לשתיים עשרה בלילה ?"

"יש לי ילד שעולה לכיתה א', הוא אמר לי בבוקר 'אמא, הבטיחו'. מה הוא לומד מזה ? איך מתחילים כיתה א' בזום ? איך ארבעה ילדים יכולים ללמוד במקביל בבית עם שני חדרים וסלון ? אז על הילד הקטן בגן אמרתי שלא צריך למידה מרחוק , וגם לקטן שבכיתה א' אמרתי שאני מצטערת, אבל נחבר אותו רק יותר מאוחר."

"נאלצתי גם להישאר בעצמי בבית . אני מבינה למה אנשים לא חוזרים מהחל"ת לעבודה – איך אפשר ככה? יש בית ספר, אין בית ספר. אי אפשר להשאיר ילדים בגיל גן ויסודי בבית . איזה מעסיק יבין את זה? המדינה השתבשה, ככה לא מנהלים מדינה, ואף אחד כבר לא מאמין למה שהם אומרים."

"יש הורים שעובדים מחוץ ליישוב והילדים שלהם כרגע ברחובות "

רואידה אלסנע, מורה בתיכון הרב תחומי בלקיה ואם לשלושה : "ההחלטה אתמול בלילה בלבלה אותנו מאוד. יש אצלנו מורים שמגיעים ללמד מהצפון . זה נורא להחליט בדקה האחרונה שבית הספר לא מקבל תלמידים. גם כהורה הרגשתי חוסר אונים ובלבול . ההדבקות ממוקדות כרגע בשתי שכונות ולא בכל היישוב , ולא ראיתי סיבה מוצדקת לסגור את בית הספר , ובמיוחד את התיכונים שבשנה שעברה לא הספיקו ללמוד כלום."

"יש לי שני ילדים בגן , וילדה שהצטערה שהיא לא מתחילה ללמוד היום בתיכון . הקטנים , בני 3 ו-4, שאלו בבוקר למה לא הולכים לגן . ניסיתי להסביר להם בפשטות את המצב . אלו ילדים שפעם ראשונה היו אמורים ללכת לגן , זה נותן להם הרגשה שמה שקורה הוא לא בסדר, הם שואלים במה הם אשמים."

"מעבר לכך שההחלטה התקבלה ברגע האחרון , אני חושבת שמלכתחילה לסגור את מוסדות החינוך זו לא החלטה טובה. המגפה בכל המדינה , הקניונים פתוחים, כל המקומות פתוחים, ורק בתי הספר לא? יש הורים שעובדים מחוץ ליישוב והילדים שלהם כרגע ברחובות . רוב הילדים הקטנים אצל סבא וסבתא או עם האחים הגדולים . אני מורה אז אני בבית , אבל אני לא יודעת מה הייתי עושה עם הקטנים אם הייתי עובדת מחוץ ליישוב . אני מכירה מישהי שהשאירה ילדה אצל הסבתא , למרות שהסבתא בבידוד . חייבים למצוא פתרון אחר חוץ מלסגור את כל בתי הספר ".

"הילדים צריכים לחזור למסגרות , אין מה לעשות איתם "

עינב חלבי, אם לשלושה מדלית אל כרמל: "שמעתי אתמול מאוחר בלילה שאין לימודים, אבל זה היה מפוקפק כי שמענו שיהיה כן או לא והיו שמועות בדליה . היו כל הזמן הודעות סותרות. ראש המועצה אמר שהוא נותן חופש בחירה לכל הורה. מצד שני ועד ההורים היישובי הודיעו אחר הצהריים שלא רוצים לשלוח את הילדים . הילדים עצמם כן רוצים לחזור. אני הייתי מאוד אופטימית, ואמרתי שיש מצב שכן חוזרים. בבוקר הגננת של הגדולה (עולה לגן עירייה) שלחה הודעה שהוחלט סופית שאין לימודים."

"כל אוגוסט סבלתי מלהיות עם שלושה ילדים בצל הקורונה . אין יותר מידי תמרון, בעיקר כשנמצאים ביישוב אדום, כי יש הרבה חולים ונורא מסוכן להסתובב עם ילדים. לרוב אנחנו בבית , אני מפעילה אותם כמה שאני יכולה. אבל אני מרגישה שהילדים צריכים לחזור למסגרות , אין מה לעשות איתם ."

"אני לא חושבת שהתחלואה תיעצר מסגירת הלימודים , בגלל שהחתונות ממשיכות ואנשים בלי מסיכות והתחלואה עולה. המצב אל מזהיר גם ככה. עדיף להחזיר למסגרות , כי אני יודעת שבתוך המסגרת אפשר לשלוט. יש כללים ויודעים מי נמצא שם. אני נגד לעשות בדיקת קורונה לכל הצוות החינוכי כמו שביקשו , כי מורה יכולה לעשות בדיקה לצאת שלילית ויום אחרי תהיה בחתונה ותידבק . כל העולם נמצא בחוסר ודאות וצריך להתמודד, ויש הבדל בין לעצור את כל החיים או להתחיל לחיות עם זה."

"חלק מהבעיה היא שלא מחליטים ונוצרת תחושת בלבול. ההורים חסרי אונים. יש בלבולים בין המועצה לוועד היישובי , ויש את קבינט הקורונה . זה לא תחושה נעימה. אני מחכה שיחזרו למסגרות כי אני רוצה לסדר את החיים שלי לתוך שגרה. חבל שזה מתנהל בצורה כזו ."

"החלטנו שלא נפתח את הלימודים כבר בבוקר , אנחנו מעדיפים להתמודד עם המציאות "

אנס חדיד, יו"ר ועד ההורים היישובי בדלית אל כרמל ואב לשניים : "הייתי חלק מהפורום שקיבל את ההחלטה שלא לפתוח את הלימודים כבר אתמול בבוקר , עוד לפני שהכריזו שדליה אדומה. קיבלנו את ההחלטה הזו כי אנחנו קוראים עיתונים ורואים את הנתונים . הרבה אנשים במועצה לא אהבו את זה, וראש העיר הוציא הודעה שבתי הספר בכל זאת ייפתחו, אבל בסוף יצא שצדקנו . אני אבא לשני ילדים ב-א' וב -ד' ומאוד רוצה שיחזרו למסגרת , אבל כשיש מצב כזה קטסטרופלי בדליה , מה אפשר לעשות? אנחנו מעדיפים להתמודד עם המציאות , אולי לעומת ערים אחרות שלא עושות בדיקות."

"כרגע מה יש לאנשים לעשות? אנשים רגילים בחופשים לקייטנות , חוגים, פארקים – ולא היה את זה בקיץ האחרון . בדליה היו קייטנות עד השבוע הראשון של אוגוסט, ואנשים העדיפו להשאיר את הילדים בבית , ראינו את המספרים . רצו להתרחק מהסכנה . אנשים ימשיכו לעשות את מה שהם עשו עד עכשיו: הילדים בבית , ההורים מתחלקים ומקצרים ימי עבודה, ההורים עוזרים.

פתיחת שנת הלימודים:"הילד אמר לי בבוקר 'אמא, הבטיחו'": כך נראה 1 בספטמבר של ההורים בערים האדומות

שגית_בן_שמעון

רואידה_אלסנע

הילדים_הקטנים

קבינט_הקורונה

4_אחר_הצהריים

תיכון_הרב_תחומי

דלית_אל_כרמל

ועד_ההורים_היישובי


השופט קבע: לבת הזוג לשעבר של האם זכויות מלאות על הילדים , אך היא לא תוכר כהורה שלישי

המחוזי בת"א הכיר בהסכם בין בת הזוג לבין זוג הורים לתאומים , וקבע כי עליהם לשתף אותה בהחלטות מהותיות הנוגעות לילדים . השופט דוד שוחט: "ההתפתחויות הטכנולוגיות והחברתיות מקדימות את הדין "

בית המשפט המחוזי בתל אביב קבע שאישה שגידלה ילדים במשותף עם בת זוגה לשעבר ועם אבי הילדים תמשיך להיות שותפה בקבלת ההחלטות שנוגעות לגידול הילדים , אך לא תיחשב הורה.

סגן נשיא בית המשפט המחוזי השופט שאול שוחט כתב בפסק הדין , "ההתפתחויות הטכנולוגיות והחברתיות מקדימות את הדין . הדין הישראלי , על כל חלקיו (חקיקה ראשית, חקיקת משנה, פסיקה וכו ') מוצא את עצמו מדדה אחריהן באיטיות , מנסה למנוע את ההתנגשות הבלתי נמנעת בינו לבין המודלים החדשים של זוגיות והורות ". לצדו של שוחט ישבו בהרכב השופטים נפתלי שילה ועינת רביד.

תחילת הפרשה באישה וגבר שהחליטו להביא ילדים דרך הורות משותפת, אך לאחר ניסיונות הם לא הצליחו להיכנס להריון . בשנת 2008 התחיל קשר זוגי בין האישה לאישה נוספת, המכונה בפסק הדין Z, שהסכימה לתרום ביציות עבור בת הזוג שלה והשותף להורות .

לאחר מכן הם חתמו על הסכם הורות שקיבל אישור על ידי בית משפט, שבו נכתב כי החלטות לגבי הילדים יתקבלו על ידי שלושתם . " הצדדים יודעים כי נכון למועד זה, מעמדה של Z כלפי הילדים לא יוכל להיות מוסדר באופן רשמי מול המוסדות השונים , אולם ברצונם להצהיר הצהרה משותפת לעניין שימור מערכת יחסים עצמאית בין Z לבין הילדים , כך שגם במידה ו-Z והאם ייפרדו, ישאפו הצדדים להמשיך לקיים מערכת יחסים עצמאית בין Z לילדים "

בשנת 2014 נפרדו בנות הזוג , ו-Z הגישה תביעה להסדרי ראיה ותביעה להצהרת הורות. Z טענה שהצדדים חתמו על הסכמים לפיהם היא תשמש הורה לכל דבר ועניין , והפרידה לא מצדיקה את ביטול ההסכמים . לדבריה , הקטינים רואים בה אם לכל דבר ועניין ומכנים אותה "אמא" מאז לידתם .

מבקשים לבטל את ההורות בדיעבד

האם והאב התנגדו לבקשות וטענו שאין ל-Z מעמד חוקי והיא ויתרה על הזכויות שלה כהורה כשתרמה את הביציות .

בית המשפט מינה מכון כמומחה שיגיש המלצות בנוגע להסדרי הראיה . בחוות הדעת של המכון הומלץ שהאם תהיה המשמורנית ויקבעו הסדרי ראיה לאב ול -Z, ובית המשפט לענייני משפחה קבע לה זמני שהייה עם הילדים . במרץ 2019 קיבל בית המשפט את בקשת Z, הצהיר כי היא אמם של הקטינים והורה למשרד הפנים לרשום אותה כאם נוספת.

האב והאם הגישו ערעור על ההחלטה הזו של בית המשפט , שכאמור התקבל באופן חלקי. בית המשפט המחוזי אומנם לא קבע ש-Z היא אמם של הילדים , אבל כן קבע כי היא תהיה שותפה לכל החלטה שקשורה אליהם .

השופט קובע שיש למשיבה אחריות מלאה לילדים , אבל נמנע מעיגון הורה שלישי

השופט נפתלי שילה כתב בפסק הדין , "על ההורים לקבל את הסכמתה של המשיבה ביחס לכל החלטה הקשורה לחינוכם או בריאותם של הילדים . כמו כן, יש לקבל את הסכמתה בכל הנוגע למקום מגורי הקטינים , מוסד הלימוד שילמדו בו , נסיעות, חוגים וטיולים ובכל נושא הקשור בגידולם כמפורט בהסכם . היא גם זכאית לקבל כל אינפורמציה הקשורה בילדים ממוסדות החינוך והבריאות ועל ההורים לחלוק עמה כל מידע רלוונטי. הסדרי הקשר בינה ובין הילדים , ייקבעו בהתאם להמלצות גורמי הטיפול שמונו בהסכמת הצדדים , בהליך נפרד שנדון בביהמ"ש לענייני משפחה".

השופט שילה קובע שיש למשיבה אחריות מלאה לילדים , אבל נמנע מעיגון הורה שלישי, "המשיבה לא נחשבת הורה. ברם, כל הזכויות והחובות שנקבעו בהסכם תקיפות במישור היחסים שבין ההורים ל-Z ויש לפעול כפי שהוסכם . גם טובת הקטינים מחייבת את קיום ההסכם וביצועו ככתבו וכלשונו . עם יישום האמור לעיל, יש לקוות שהמתיחות השוררת בין הצדדים והפגיעה האדירה שנגרמת לקטינים עקב המלחמות שמנוהלות , יופסקו או לפחות יעומעמו".

משפחה:השופט קבע: לבת הזוג לשעבר של האם זכויות מלאות על הילדים, אך היא לא תוכר כהורה שלישי

זכויות_מלאות_על_ה_ילדים

ה_מחוזי_ב_תא

ה_התפתחויות_ה_טכנולוגיות_ו_ה_חברתיות

ה_דין_ה_ישראלי

הורות_משותפת

מערכת_יחסים_עצמאית_בין_Z_לבין_ה

בית_ה_משפט_ל_ענייני_משפחה

ערעור_על_ה_החלטה_ה_זו_של

מוסד_ה_לימוד_ש_ילמדו_ב_ו

יש_לפעול_כפי_ש_הוסכם


זאדה מדגישה שהמחסור בסייעות החריף בגל האומיקרון, אך ללא שיפור בשכר הוא יישאר גם אחריו. על איום השביתה של ההסתדרות: "אנחנו מחזיקות את הגנים. צריך להרים ולהעלות את קרנו של המקצוע"

השגרה של ענת זאדה, סייעת בגן ילדים בחינוך המיוחד בבת ים, נעה בשבועות האחרונים בין חברות לעבודה שנדבקות בקורונה, בידודי ילדים, גנים שנסגרים עקב מחסור בנשות צוות וחשש מתמיד. " אין צוותי חינוך, אין סייעות. כל בוקר צריך לבדוק איזה גנים פתוחים. סייעות מוקפצות באמצע היום כי הילד שלהן נחשף למאומת".

התפרצות האומיקרון החריפה את הקושי של מערך הסייעות בגני הילדים ובבתי הספר, שהיה במשבר גם לפני התפרצות האומיקרון. בעיריות רבות יש מחסור קשה בעובדות, שלעיתים לא מאפשר לגנים להיפתח. אחד הגורמים המרכזיים לכך הוא שכר נמוך על עבודה קשה ושוחקת. למרות ההסכמה ששכר הסייעות יועלה כחלק מעסקת החבילה במשק, בהסתדרות הזהירו בשבוע שעבר משביתה עקב חוסר התקדמות במו"מ.

זאדה מסבירה שהשיפור בתנאים הכרחי. " צריך לזכור שמאחורי כל גננת טובה יש סייעת טובה, אנחנו מחזיקות את הגנים. לכן צריך להרים ולהעלות את קרנו של המקצוע, דרך שיפור תנאי ההעסקה".

גם מתווה ביטול הבידודים במערכת החינוך, שהחליף אותם בדרישה להיבדק בבדיקת אנטיגן ביתית, מטריד את זאדה. " אני לא חושבת שהמתווה החדש טוב יותר. הילדים מסכנים אותנו בתחלואה. במיוחד עכשיו, כשילדים מדביקים זה את זה בקלות, והאמינות של הבדיקות הללו שואפת לאפס. ובכלל, אני לא סומכת על ההורים שיבצעו את הבדיקות כמו שצריך".

יו"ר ההסתדרות: "הסייעות קורסות תחת הנטל"

בחמישי שעבר דרש יו"ר ההסתדרות, ארנון בר-דוד, ממשרד האוצר וממרכז השלטון המקומי להתקדם במשא ומתן על תנאי ההעסקה של הסייעות, ואיים שההסתדרות תשבית את מערך החינוך לגיל הרך ברשויות המקומיות. "המערך חסר בכוח אדם באופן משמעותי", כתב בר-דוד, "דבר שגורם לסגירת גני ילדים ומצריך מעבר של סייעות מגן לגן. הסייעות קורסות תחת הנטל, והמחסור והמצוקה בכוח אדם מורגשים מדי יום".

בר-דוד הוסיף שלמרות מאמצי ההסתדרות והסכום שהוקצה לכך בעסקת החבילה, ועל אף ההכרה בחשיבות השינוי על ידי השלטון המקומי, ההתקדמות במשא ומתן נבלמת על ידי משרד האוצר שממשיך להתבצר בעמדותיו.

יו"ר ההסתדרות דורש להפחית את שעות העבודה של הסייעות ל-35 שעות שבועיות שיוגדרו כ-100% משרה, ולחזק את מעמדן באמצעות "תיקון עיוותים ופתרונות שיכירו בחשיבות המקצוע".

זאדה מאמינה שההסתדרות יכולה לחולל שינוי. " אני סומכת על ההסתדרות, על ארנון בר-דוד, ועל גיל בר-טל ורותי לוי (יו"ר הסתדרות המעו"ף, והממונה על חטיבת הסייעות – מ.מ.) שיובילו אותנו לתנאי העסקה טובים יותר. אני מרגישה שהם רואים רק סייעות".

המחסור_בסייעות

גל_האומיקרון

מערך_החינוך_לגיל_הרך


התקציב הועבר באופן חלקי, הרשויות ישבתו ביום חמישי

יו"ר המרכז לשלטון מקומי חיים ביבס: "אם עד יום רביעי לא נקבל תשובה - נשבית את המדינה . הפקידים עוצרים את המדינה , החשכ"ל תוקע את כולם"

ועדת הכספים החליטה היום (שני) על העברה תקציבית מיוחדת של כ-248 מיליון ש"ח לרשויות המקומיות , זאת בשביל לאפשר עמידה בהתחייבויות הקיימות לשנת 2019. למעשה, אישרה ועדת הכספים את ההעברות לכיסוי ההתחייבויות שכבר קיימות אצל הרשויות המקומיות , ביניהם סבסוד הכנסות לרשויות בעלות הכנסה ממוצעת נמוכה.

עם זאת, האיום בשביתה עליה הכריזו ראשי הרשויות המקומיות נשאר בתוקף , כי התקציבים שאושרו הם אלו שכבר אושרו לתקציב 2019 וקוצצו כחלק מהקיצוץ הרוחבי בשבוע שעבר . לטענת יו"ר המרכז לשלטון מקומי חיים ביבס, הרשויות ישבתו אם לא יאושרו תקציבים מיוחדים לשנת 2020 כבר עכשיו.

"כל מה שמגיע לרשויות היה צריך להיות מועבר מזמן. אנו תקועים שנה וחצי . הפקידים מנצלים את העובדה שהפוליטיקאים התבלבלו. החשב הכללי החליט לעצור הכל . הרשויות מממנות חוגים בצפון וכעת עצרו את זה. הרשויות על סף קריסה. אני קורא לחברי הכנסת לנהוג באחריות ולאשר את הכסף לאלתר" אמר ביבס בוועדה , והוסיף כי "אם עד יום רביעי לא נקבל תשובה – נשבית את המדינה . הפקידים עוצרים את המדינה , גמרו את המדינה . החשכ"ל תוקע את כולם".

הוראת החשב הכללי בשבוע שעבר להימנע מהתחייבויות להוצאות לשנת 2020 עדיין גורמת לחוסר וודאות לגבי יכולתם של המועצות לבצע פרויקטים נחוצים כבר היום. מהמרכז לשלטון מקומי נמסר כי ההוראה להימנע מהוצאות המשפיעות על תקציב 2020 הביאה להקפאת 1.2 מיליארד ש"ח. לטענתם , הדבר הוביל למחסור של 400 מיליון ש"ח לשיפוץ מבני חינוך, ומעמיד בסכנה את פתיחת שנת הלימודים תשפ"א במידה ולא יאושרו התקציבים בהקדם. ברשויות המקומיות טוענים גם כי ההחלטה הביאה להקפאת 600 מיליון ש"ח לביצוע של תכנית "מגן הצפון ", למיגון יישובים קרובים לגבול .

כמו כן, ברשויות המקומיות מזהירים מפני תחילת שנת 2020 ללא אישור לתשלום מלא של שכר עובדי הרשויות . במצב כזה , יתכן מצב של פגיעה בשכר עובדי הרשויות המקומיות כבר החל מינואר הקרוב .

יו"ר ההסתדרות ארנון בר דוד שיגר מכתב לראש הממשלה בנימין נתניהו ושר האוצר משה כחלות וקרא לשניים להתערב כדי למנוע את הפגיעה ברשויות המקומיות . "המציאות הפוליטית המורכבת שנכפתה על כולנו בשנה האחרונה ממשיכה לגבות מחיר ומי שממשיך לשלם על כך ביוקר הם אזרחי מדינת ישראל. הקיצוצים הנרחבים בתקצוב הרשויות המקומיות , אשר נוצרו על רקע הוואקום השלטוני , פוגעים בפעילות הרשויות ומאיימים להכניע את כושרן לספק שירותים בסיסיים לתושבים . זו שעת מבחן למנהיגות וחובתכם להתערב לאלתר על מנת למנוע משבר עמוק", כתב בר-דוד.

בסיום המכתב כתב יו"ר ההסתדרות כי "מתוך תחושת אחריות עמוקה, הן למצב ברשויות המקומיות והן לעתידה של מדינת ישראל, אני מודיע בכך כי ההסתדרות בראשותי תעניק רוח גבית לרשויות ולמועצות במאבקן לתקצוב ראוי. ככל שלא יימצא פתרון מיידי והולם למצב , נפעל בכל הערוצים שעומדים לרשותנו על מנת לתמוך בצעדים הצפויים שעליהם הכריז מרכז השלטון המקומי ".

מעט מדי, מאוחר מדי:התקציב הועבר באופן חלקי, הרשויות ישבתו ביום חמישי

ה_מרכז_ל_שלטון_מקומי

ועדת_ה_כספים

העברה_תקציבית_מיוחדת_של_כ_-_248

התחייבויות_ה_קיימות_ל_שנת_2019

ה_העברות_ל_כיסוי_ה_התחייבויות

ה_קיצוץ_ה_רוחבי_ב_שבוע_ש

תקציבים_מיוחדים_ל_שנת_2020

מה_ש_מגיע_ל_רשויות

ה_פוליטיקאים

חוגים_ב_צפון

התחייבויות_ל_הוצאות_ל_שנת_2020

הוראת_ה_חשב_ה_כללי_ב_שבוע

הקפאת_12_מיליארד_שח

עובדי_ה_רשויות

שכר_עובדי_ה_רשויות

פגיעה_ב_שכר_עובדי_ה_רשויות_ה

ארנון_בר_דוד

ראש_ה_ממשלה_בנימין_נתניהו_ו_שר

ה_מציאות_ה_פוליטית_ה_מורכבת

אזרחי_מדינת_ישראל

רשויות_ו_ל_מועצות


שנה לאחר שהתאגדו: הסכם קיבוצי ראשון בחברת ישראליפט

מענקי וותק, קרן השתלמות תוספות שכר, מענק חתימה ועוד: הסכם קיבוצי ראשון ל-250 עובדי החברה המייצרת מעליות. יו"ר ההסתדרות במרחב אשדוד: "מקווים שההסכם יקדם את ענף התקנת המעליות הצומח"

ההסתדרות במרחב אשדוד, ועד העובדים בישראליפט והנהלת החברה חתמו היום (חמישי) על הסכם קיבוצי ראשון בתולדותיה, אשר יחול על כ-250 עובדים שהחלו את התאגדותם בהסתדרות לפני כשנה. ישראליפט הינה חברה העוסקת בהתקנת מעליות, תיקונן ואחזקתן בכל רחבי הארץ. החברה בבעלות תאגיד KONE מפינלנד, המייצר את המעליות עצמן.

החתימה על ההסכם נערכה בין יו"ר מרחב אשדוד בהסתדרות חיים שייב ומנכ"ל ישראליפט גיא קבילי. כמו כן השתתפו במעמד החתימה נציגי הוועד היו"ר מוטי מוסאי, ארז חן ורועי שוקר. לצדם לקחו חלק גם מזכירי האגף לאיגוד מקצועי במרחב עו"ד שמעון קדוש ועו"ד קרן דברא אשר מלווים את התאגדות העובדים באופן שוטף.

יו"ר ועד ישראליפט, מוטי מוסאי: "אנו מסכמים תהליך מורכב וממושך, שבסופו הגענו להסכמות משמעותיות אשר מיטיבות עם עובדי החברה ומתגמלות אותם על עבודתם הקשה והמאומצת. אני מודה לאנשי ההסתדרות על התמיכה הרבה ומאחל לנו ולאנשי ההנהלה לפתוח דף חדש ולהמשיך לעבוד בשיתוף פעולה פורה".

ההסכם, שתוקפו למשך ארבע שנים, כולל מנגנון להעלאת שכר לעובדים הקבועים, שתתבצע בארבע פעימות לאורך שנות ההסכם. לצד זאת הוא כולל פתיחת קרן השתלמות לעובדים קבועים ובעלי ותק העולה על ארבע שנים.

בנוסף, כולל הסכם מענק חתימה מיוחד בגובה של למעלה מ-800 שקל, וכן הסכמה על מענק עתידי נוסף במידה שהחברה תעמוד ביעדים. בנוסף לכך נקבעה חלוקת מענקים בגובה של 4,000 שקל לעובדים שישלימו 20 שנות עבודה ומענק בגובה 10,000 שקל שישולם לכל עובד בעת שישלים 30 שנות עבודה וכן בכל השלמת עשור נוספת במפעל.

עוד סוכם כי החל מהשנה הרביעית להסכם העובדים הקבועים יהיו זכאים להשתתפות במימון ביטוח בריאות מצד החברה.

ההסכם כולל מנגנון פיטורים הוגן ושקוף, אשר מעניק להסתדרות במרחב ולוועד העובדים משקל בכל הנוגע להחלטות על סיום העסקתם של עובדים בחברה.

יו"ר ההסתדרות במרחב אשדוד, חיים שייב, מסר: "בתום מו"מ חיובי שנמשך כשנה הצלחנו להגיע להסכמות אשר יסדירו את תנאי ההעסקה בחברה וישפרו באופן מיידי את תנאי העבודה בה. אנו מקווים שההסכם יקדם את ענף התקנת המעליות הצומח היות שמחד הוא מעניק מענה הולם לתנאי השכר של הטכנאים והעובדים הכלליים ומאידך בפן האירגוני מעניק הגנה מפיטורים וביטחון תעסוקתי. אני מודה להנהלת המפעל על שיתוף הפעולה, לנציגי הוועד על הנחישות ולעובדי המרחב והגורמים המקצועיים על העמל הרב שהניב לנו תוצאות יפות".


בדרך לשימוע : הכירו את המושג החדש שמלווה את חקירות ראש הממשלה

את המילה הזאת נשמע כנראה הרבה בשבועות הקרובים , כששאלת מועד קיום השימוע של בנימין נתניהו הפכה למרכזית . אבל מה זה בעצם שימוע, מי זכאי לו ומה ההשלכות שלו על ראש הממשלה ?

אחרי שסיימנו עם תקופת ההמלצות (שהן בעצם סיכומי חקירות שהמילה המלצה כלל לא מופיעה בהן ) נראה שמושג חדש הולך לרשת את הבכורה בכל הנוגע לחקירות ראש הממשלה : שימוע.

שאלת מועד השימוע של ראש הממשלה החשוד במתן שוחד, מרמה והפרת האמונים , הפכה בימים האחרונים למרכזית . נתניהו עצמו ביקש לדחות את השימוע לאחרי הבחירות , בטענה שאין זה הוגן להתחיל את ההליך מבלי לסיימו כשהבחירות בפתח . מנגד , הולכים ומתרבים הסימנים כי בכוונת היועץ המשפטי לממשלה לזמן את ראש הממשלה השימוע עוד לפני הבחירות . אז מה עומד מאחורי המושג שילווה את חיינו בחודשים הקרובים ? מה למעשה כולל הליך השימוע לפני הגשת כתב אישום? מי זכאי לו ? האם יש באפשרותו לבטל הגשת כתב אישום? וכיצד הוא צפוי להשפיע על המשך דרכו הפוליטית והמשפטית של ראש הממשלה ?

מה זה בכלל שימוע?

שימוע הוא הליך מקדמי לפני הגשת כתב אישום, הפתוח בפני כל חשוד בעבירות פשע – עבירות שדינן 3 שנות מאסר ומעלה . מטרת ההליך היא לאפשר לאדם שצפוי להיות מוגש נגדו כתב אישום בעבירות מהמדרג הגבוה , הזדמנות לשכנע את התביעה כנגד הגשת כתב האישום . בהקשר של חקירות נתניהו, השימוע הוא למעשה הנקודה שבה מודיע היועץ המשפטי לממשלה באופן רשמי כי בכוונתו להגיש כתב אישום.

הזכות לשימוע לפני הגשת כתב אישום לא הייתה נהוגה בישראל מאז ומעולם , ואף אינה קבועה בחוק . הנחיית יועמ"ש ראשונה בעניין יצאה בשנת 1991, ועודכנה מאז מספר פעמים. הליך השימוע מתואר בהנחיה כ"מתן הזדמנות לחשוד או לעורך דינו , המבקשים זאת, להציג טענותיהם , בעל פה או בכתב , ולשכנע כי חומר הראיות או אינטרס הציבור אינם מצדיקים הגשתו של כתב אישום". אם כן, על פניו , עצם קיומו של שימוע עשוי להוביל לאי הגשת כתב אישום.

הנחיית היועמ"ש נפתחת בתיאור האחריות הכבדה אותה נושאת התביעה , כאשר מולה ההחלטה האם להאשים אדם בפלילים . "אחריות כבדה מוטלת על כל מי שבא להחליט על הגשת כתב אישום פלילי נגד אדם, בייחוד בעבירות בעלות אופי חמור ועבירות שיש עימן קלון. יש אשר אפילו זיכוי בדין , אין בו כדי לתקן נזק, שנגרם מתוך אישום שלא היה צידוק להגישו ", כך נכתב בהנחיה .

השימוע לא נועד לאפשר דיון מעמיק על פרטי התיק או חומר הראיות המצוי בו . אלא, להתמקד בסוגיות עקרוניות המצויות בטיוטת כתב האישום . לכן, בשלב זה יוצגו בפני החשוד רק עיקרי חומר הראיות ולא חומרי הראיות המלאים . שימוע אמור להימשך כפגישה אחת, בכתב או בעל פה, ועל ידי עורך דינו של החשוד .

עד כאן הפרטים היבשים על ההליך . אך מה משמעותו בפועל ? עד כמה הוא יכול להביא לאי הגשת כתב אישום? התשובה לשאלה זו תלויה כמובן במקרה הספציפי , העבירות בהן חשוד האדם וחומרתן , עברו הפלילי , ועוד . ככל שמדובר בחשוד נעדר עבר פלילי, החשוד כעת בעבירות קלות – ההליך עשוי להביא לשינויים בכתב האישום , או להתקדמות אל עבר הסדר טיעון.

וכשמדובר בתיקים מיוחדים?

אם במקרה של חשוד מן השורה יתקיים השימוע 30 ימים בלבד לפני הגשת כתב האישום , כאשר מדובר בנבחרי ציבור, ניתן לראות גם בהליך מקדמי זה יחס רגיש יותר מצד התביעה . כמקרה בוחן, ניתן להתייחס אל תיק המעונות בו הואשמה שרה נתניהו.

בספטמבר 2017 הודיע היועמ"ש לשרה נתניהו כי העמדתה לדין נשקלת בכפוף לשימוע . כבר בשלב זה, הציג היועמ"ש את טיוטת כתב האישום נגדה – מרבית הפרשות בהן נחשדה נסגרו, והעמדתה לדין נשקלה רק בעבירות של קבלת דבר במרמה בנסיבות מחמירות ועבירות מרמה והפרת אמונים, בשל חלקה ב'פרשת הזמנת הארוחות ', שנחקרה כחלק מ'תיק המעונות '.

השימוע של הגברת נתניהו התקיים בינואר , בפני היועמ"ש , ונכחו בו עורכי דינה , שביקשו בסיומו להשלים טיעוניהם בכתב , ונענו בחיוב . כתב אישום הוגש רק ביוני 2018, תשעה חודשים לאחר ההזמנה הראשונית לשימוע . מדובר בפרק זמן ארוך במיוחד, אך חשוב לציין כי הימשכות ההליך יוצאת הדופן לא הובילה לשינוי בכתב האישום . בסופו של דבר, כתב האישום הוגש לפי אותה טיוטה שהוצגה עוד בספטמבר 2017.

ואיך זה יכול להשפיע על מצבו של ראש הממשלה ?

זימון לשימוע הוא השלב הבא בנוגע לשלושת הפרשות בהן נחקר ראש הממשלה , וכנראה השלב היחיד שיכול להתרחש לפני הבחירות . ההתמקדות ב'שימוע' ולא ב'כתב האישום ', טובה לנתניהו . עצם העיסוק במושג 'שימוע' נעימה יותר לאוזנו של הבוחר מאשר במושג 'אישום', ממנו נתניהו נמנע ככל האפשר לאחרונה. ב"הצהרה הדרמטית " שהשמיע השבוע, ועסקה רק בחקירות נגדו ובכתב האישום המסתמן , לא השתמש נתניהו פעם אחת במילה 'אישום', אך הוא חזר ודיבר על השימוע .

השימוע עצמו יכולה להוות אות פתיחה למאמצים מרוכזים של הצוות המשפטי של ראש הממשלה לנסות ולעצור את התיק לפני שהוא מגיע בכלל למצב של כתב אישום. אם אספו עורכי דינו של ראש הממשלה ראיות משמעותיות שמוכיחות את חפותו , יתכן שינסו להטיל אותן על כף המאזניים במטרה לייצר לחץ ציבורי לסגירת התיק .

חשוב לזכור שהזמנה לשימוע לא מגיעה לפני שהתביעה מחליטה להתקדם לכיוון של כתב אישום. אם הפרקליטות , ומנדלבליט בראשה , היו מוצאים את שלושת התיקים בהם חשוד ראש הממשלה ריקים מראיות , נתניהו כלל לא היה מוזמן לשימוע , כי תיקי החקירה נגדו היו נסגרים. אם יוזמן – סימן שהפרקליטות גיבשה תשתית ראייתית המספיקה להעמידו לדין . עצם קיומו של הליך השימוע נועד לאפשר לנתניהו את הזכות להופיע בפני היועמ"ש ולשטוח את גרסתו , וייתכן וחלקים בכתב האישום ירוככו בעקבות כך. אך חשוב לזכור – אם לאחר השימוע תיקיו לא ייעלמו מעל פני האדמה , אין זה בהכרח סימן לכך שלראש הממשלה לא ניתנה הבמה להגיב להאשמות . הבמה מרכזית לתגובתו היא ההליך המשפטי , במידה ויפתח .

חקירות נתניהו:בדרך לשימוע: הכירו את המושג החדש שמלווה את חקירות ראש הממשלה

סיכומי_חקירות

הגשת_כתב_אישום

כתב_אישום_שרה

שימוע_ספיצפי


סדר יום חדש: גם ילדי הגן יכולים (וצריכים ) לקבל החלטות

ההחלטה שהתקבלה במשרד החינוך לפיה יש להגדיל את האוטונומיה של צוותי גני הילדים והילדים עצמם, היא החלטה חשובה שמלמדת לקיחת אחריות ומגבירה את חוסנם הנפשי של הילדים . כיצד ניתן לעשות זאת?

לאחרונה התקבלה החלטה במשרד החינוך להרחיב את האוטונומיה של הגננות , צוותי גני הילדים והילדים עצמם. כך, צוותי הגנים יוכלו לתכנן ולהוביל בהתייעצות עם הילדים , היבטים שונים בעשייה החינוכית בגן . הם יבנו סדר יום עצמאי ויחליטו מתי אוכלים, מתי משחקים, ואף מתי יושבים יחדיו בשעת מפגש. הרעיון לשתף ילדים נכון במהותו , היות שמעורבות מגבירה מחויבות גם בגיל זה. כדי שהילד ייקח אחריות על המבוגרים לאפשר לו לעמוד בה , תוך יצירת תחושת חוסן אישי ונפשי . מה ניתן לעשות כדי שהרעיון יצלח והילדים ירכשו כישורים חשובים אלו עוד בילדות ?

בין מעורבות למחויבות

אחד מערוצי הלמידה אצל הילדים מכונה "התחברות מבדלת". זהו ערוץ למידה חברתי שבו הילדים לומדים כיצד להתנהל בקבוצה . למידה זו נדרשת להתקיים בתוך אקלים חינוכי תוך יצירת תקשורת בין כל חברי הקבוצה , מעורבות של כל החברים בקבוצה , מחויבות לקבוצה , לחוקים ולמערכת הערכים והאמונות שמחזיקה את הקבוצה . השאיפה להיות חלק מהקבוצה והשאיפה יוצרת דחף המניע את הילדים להסתגל. אט-אט נוצרים יחסים משלימים בין מרחב הביטחון שמקנה המבוגר , לבין תחושת החוסן של הילד , המאפשרים לו להרגיש שייך ולהשתלב .

מעורבות ומחויבות בחינוך

אנשי חינוך מעודדים תלמידים להיות מעורבים. שיתוף ילדים בבניית מדיניות טובה במהותה , אך מחייבת להיעשות במסגרת תיאום ציפיות מלא של הסגל והילדים . כאשר בוחנים גן ילדים אין ברור כי אין שוויון בין תפקיד הסגל ותפקיד הילד . לכן, שיתוף הילד בתכנון דברים חייב להיעשות בארבע מדרגות חופש בהתאם לארבעת מהלכי הסמכות המותאמים לעבודה עם ילדים בגני הילדים עליהם נרחיב:

ציות– זוהי מדרגת הסמכות המחמירה ביותר שבה חל איסור לקיים דברים שהם בגדר סיכון. בציות לא מתחשבים ביכולת ההבנה והיישום של הילד , אלא אוכפים דברים בהם קיים סיכון בטיחותי.

דרישה– היא מדרגה שבה מתבקש הילד לבצע פעולות והתנהגויות בהתאם למקובל בקבוצה . הדרישה כוללת תמיד שלושה חלקים: "בגן שלנו … מבצעים… כי…". שלושת אלמנטים אלו חשובים בבניית התנאים ללמידה חברתית, כאשר המהלך מאפשר לילד לבנות בהדרגה עשיה מתוך תחושת שייכות ומעורבות .

משא ומתן וביצוע פשרות– זוהי מדרגה שבה נוקטים במצבים בהם יש מקום לאפשר לילדים חופש בחירה, שניתן דרך משא ומתן ופשרות . כאשר נותנים לילד בחירה מתוך סך אפשרויות, הילד לומד להציג טיעון ענייני ולבצע פשרות ברצונות שלו , מתוך התחשבות בצרכיו ובצרכי הקבוצה .

העברת אחריות– היא מדרגה בה המבוגר מעביר את האחריות לקבלת ההחלטה לילד . כדי שילד יקבל החלטה, הנושא אמור להיות מוגדר בסמכותו , ועל המבוגר לוודא שלילד יש את כל המידע שנדרש כדי להגיע להחלטה נבונה. כך מחנכים את הילדים לקבל החלטה מושכלת המבוססת גם על ידע ולא נשענת על דחפים ותחושות בלבד.

כיצד לשתף ילדים בצורה מדורגת בפעילות הגן ?

בתחילת השנה חשוב להקפיד על שילוב בין תקשורת, סמכות ובהירות בהוראות , כדי לבנות את הגן כמרחב בטוח לכל הילדים . עושים זאת תחילה בהקניית והפעלת "דרישה". חשוב לחזור עליה מספר פעמים ביום , כדי שההפנמה תהיה מהירה.

במהלך תקופה זו, ילוו הגננות בהדרכת הילדים ויעודדו שיח והצגת טיעונים ענייניים. כחודשיים לאחר תחילת השנה , ניתן לבדוק בפעילות מובנת, כמו משחק, להציע לילדים ליצור חוקים ולהסכים עליהם . כך ניתן בהדרגה להעביר את היכולת של הילדים להסכים על חוקים אל יכולת לבנות חוקים. כל הזמן הזה הגננת נדרשת להציג את תנאי היסוד ולהגביל את נושאי ההחלטה של הילדים , ולאחר הפעילות חשוב לבצע סיעור מוחות עם הילדים על מה ניתן לשפר לקראת פעולות עתידיות; ניתן ליישם זאת על תכנים שנלמדים במסגרת נושא חינוכי שקבעה הגננת , על חוקים במשחק , על שעות פעילות והפסקה בקבוצות , ועוד . חשוב להדגיש, שהמסגרת הכללית של סדר היום , החוקים בגן ותוכנית הלימודי חייבת להיות מנווטת על ידי הגננת .

המודל הקלאסי שמיושם כיום ברוב הגנים הוא חד־סטרי כשכל מאפייני הגן נקבעים "מלמעלה " בידי הפיקוח . אולי מעתה , הגננות יוכלו לבנות סדר יום, כשהן מתחשבות בילדי הגן .

ד"ר גיל מאור הוא מרצה בחוג לחינוך של האקדמית גליל מערבי.

דעות:סדר יום חדש: גם ילדי הגן יכולים (וצריכים) לקבל החלטות

הגדלת_אוטונומיה

התחברות_מבדלת

4_מהלכי_הסמכות

העברת_אחריות


בן-צור יוביל את 'פורום ארלוזרוב' במקביל לתפקידו הנוכחי כמנהל מכון יסודות למדיניות ציבורית שנוסד על ידי התנועה הקיבוצית ותנועת המושבים . יו"ר ההסתדרות : "תוספת כוח משמעותית לפורום , שאנו רואים חשיבות רבה במשימתו לבניית חשיבה ומדיניות אסטרטגיות בתחומים הכלכליים והחברתיים "

עמית בן-צור מונה למנהל פורום ארלוזורוב, מכון המחקר החברתי כלכלי מבית ההסתדרות , במקביל לתפקידו כמנהל מכון יסודות למדיניות ציבורית ולציונות מעשית. מינויו של בן-צור קודם באמצעות הסכם לשיתוף פעולה שנחתם בין פורום ארלוזורוב למכון יסודות, שהוקם לפני כשנתיים על ידי התנועה הקיבוצית , תנועת המושבים , התאחדות הארגונים הכלכליים הקיבוציים וקרן ברל כצנלסון.

בן-צור (45), כלכלן ומומחה במדיניות ציבורית, נבחר לתפקיד על ידי יו"ר ההסתדרות ארנון בר-דוד. בעברו , כיהן בן צור בשורה של תפקידים ציבוריים: כיועץ בכיר למנכ"ל משרד הבריאות , פרופ' רוני גמזו, כראש מטה ההקמה של הרשות הממשלתית לניהול בתי החולים הממשלתיים , כראש המטה של הרשות הממשלתית לחדשנות טכנולוגית וכראש המטה של ח"כ שלי יחימוביץ' בעת שכיהנה כראש האופוזיציה . הוא למד כלכלה וניהול בטכניון , חינוך במכללה האקדמית בית-ברל ומדיניות ציבורית באוניברסיטת תל-אביב. עמית הוא בן-זוג לגלית , ואב לשלוש בנות.

יו"ר ההסתדרות ארנון בר-דוד , בירך על המינוי : "אין לי ספק שהצטרפותו בתפקיד מנהל פורום ארלוזורוב מהווה תוספת כוח משמעותית לפורום , שאנו רואים חשיבות רבה במשימתו לבניית חשיבה ומדיניות אסטרטגיות בתחומים הכלכליים והחברתיים , שישמשו כלי משמעותי בידי מקבלי ההחלטות . לעמית ניסיון רב, עשיר וייחודי בנושאים העומדים בלב פעילות הפורום , הן כחוקר והן כאיש מעשה. הוא יתרום רבות בחשיבה אסטרטגית, בהכנת תכניות מדיניות ובפעולה נחרצת להטמעתן , ובכך יקדם את מימוש משימת הפורום ".

יו"ר הוועד המנהל של מכון יסודות, יעקב בכר: "שיתוף הפעולה בין מכון יסודות לפורום ארלוזורוב הוא מהלך משמעותי מאד, שמטרתו לקדם שינוי במדיניות הכלכלית והחברתית בישראל . שיתוף הפעולה עם פורום ארלוזורוב יחזק את מטרתנו – קידומה של כלכלה הוגנת וחברה צודקת. עמית בן-צור, שמוביל בהצלחה רבה את מכון יסודות מאז הקמתו , הוא האדם המתאים להובלה של מהלך חשוב זה".

פורום ארלוזורוב, שהוקם לפני כשנה על ידי ההסתדרות , הוא מכון מחקר בלתי תלוי, שמטרתו לקדם שיח כלכלי עדכני, שמבוסס על חזית המחקר והמדיניות בארץ ובעולם . הפורום שם לעצמו למטרה לגבש אסטרטגיה והמלצות למדיניות הכלכלית והחברתית בישראל , להבטיח את זכותם של כל תושבי ישראל לרווחה כלכלית וחברתית , לתעסוקה הוגנת, ולשוויון הזדמנויות. הפורום יגבש ויציג בפני מקבלי ההחלטות בממשלה , במשק ובחברה פתרונות מתקדמים לטיפול בבעיות היסוד של החברה בישראל , ויפעל לקידומם .

עמית בן-צור ינהל את מכון המחקר הכלכלי-חברתי של ההסתדרות

פורום_ארלוזורוב

תנועה_קיבוצית

תנועת_מושבים

תכניות_מדיניות


מחיר הקורונה : 1,309 פניות למשרד הרווחה על אלימות במשפחה ביוני , יותר מפי ארבעה מ-2019

מרבית הפניות היו על אלימות בין בני זוג וכנגד ילדים. שר הרווחה איציק שמולי: "משבר הקורונה החריף את התופעה ומחייב הקצאת משאבים נוספים". בימים אלה מושבתים כל השירותים החברתיים , במסגרת מאבק העובדות הסוציאליות

1,309 פניות על אלימות במשפחה הגיעו למוקד 118 של משרד העבודה והרווחה במהלך יוני, עלייה של למעלה מפי ארבעה בהשוואה ליוני 2019. עם זאת, על פי הודעת המשרד , מדובר על 300 פניות פחות מחודש מאי השנה. מספר התלונות הגבוה ביותר,598, נגע לאלימות בין בני זוג; 251 תלונות היו על אלימות כנגד ילדים. כזכור , בימים אלה מושבתים כל השירותים החברתיים , בהם גם אלו הנוגעים לטיפול בנושא האלימות במשפחה , כמחאה על תנאי ההעסקה של העובדות הסוציאליות .

מנתוני המשרד עולה כי 248 מהפניות היו על אלימות כלפי בן משפחה אחר, 102 על חשד להזנחת חסר ישע, 46 היו דיווחים על מקרי אלימות אצל שכנים או מכרים, 39 על חשד להטרדה מינית, 9 על אלימות כלפי קשישים ו-4 על אלימות כלפי גברים. ל'קו השקט ', בו ניתן לדווח באמצעות הודעות טקסט, הגיעו היוני 20 פניות.

63 מהפניות שהגיעו למוקד במהלך יוני הועברו לטיפול משטרת ישראל.

שר העבודה והרווחה , איציק שמולי: "מספר הפניות הגבוה מצביע על הצורך הדחוף בפיתוח מענים לטיפול בתופעה . משבר הקורונה החריף אותה מאוד, וחילוץ נשים וילדים ממצבי סיכון של אלימות במשפחה מחייב הקצאת משאבים נוספים".

במהלך החודשים אפריל ומאי הוביל המשרד קמפיין נרחב לעידוד פניות למוקד 118, במסגרת הוועדה הבין משרדית למאבק באלימות במשפחה . הקמפיין , שירד בסוף מאי, צפוי להתחדש בקרוב.

אלימות במשפחה:מחיר הקורונה: 1,309 פניות למשרד הרווחה על אלימות במשפחה ביוני, יותר מפי ארבעה מ-2019

אלימות_במשפחה

מאבק_סוציאליות


לאחר צו המניעה , ביהמ"ש אישר את הרצת 'לוויתן': "לא הוכחה סכנה"

בעתירה דרשו 5 רשויות מקומיות ועמותת 'צלול' להתנות את תחילת הרצת המאגר בהסדרת הפיקוח עליו באופן שימנע פגיעה בבריאות הציבור . השופט אלי אברבנאל קיבל את עמדת המדינה ונובל אנרג'י, וקבע כי סיכויי העתירה נמוכים

שופט בית המשפט המחוזי אלי אברבנאל החליט הבוקר (חמישי) להסיר את הצו הארעי שהקפיא את הליך ההרצה של אסדת לוויתן. על פי השופט – בדיון המפורט שהתקיים אתמול טענו גורמי המדינה , כי הרצת האסדה אושרה כנדרש , תוך שהיא מפוקחת בזהירות רבה ואין כל סכנה ממנה לפגיעה בבריאות הציבור . עוד קבע השופט כי טענות העותרים לא נתמכו בחוות דעת מומחים לגבי סכנה כזו ועמדת גורמי המדינה לא נסתרה. לפיכך, השופט לא נדרש כלל לקרוא את חוות הדעת של משרד החוץ , לגבי השלכות לוח הזמנים של הרצת האסדה לגבי היחסים עם ירדן.

בהחלטה כותב השופט כי סיכויי העתירה להתקבל נמוכים ומבקש מהצדדים להודיע עד היום בשעה 13:00 הם הם מעוניינים בקיום דיון ביום א', תוך שהוא רומז לעותרים שעדיף להם למשוך את העתירה ללא פסק דין. היום ב9:00 וב13:00 יתקיימו בבית המשפט המחוזי בירושלים שני דיונים אחרים בעתירות נגד פעילות האסדה שהגיש ארגון "שומרי הבית ". פעילי הארגון הפגינו אתמול מחוץ לבית המשפט ומתכוונים להגיע גם היום לירושלים .

עד כה נתקף פרויקט לוויתן בכ -20 עתירות משפטיות שכולן נדחו, למעט עתירה אחת נגד תכנית המתאר , שהתקבלה חלקית ותוקנה כך שהיא מחייבת העדפה למיקום מתקני טיפול בים על פני מתקנים ביבשה . את נובל אנרג'י מייצגים צבי אגמון, יונתן קהת ועשור ויצמן ממשרד אגמון ושות׳ רוזנברג הכהן ושות׳ .

שלשום (שלישי) החליט השופט על מתן צו ארעי שמקפיא את הרצת האסדה . ההחלטה התקבלה במסגרת עתירה שהגישו חמש רשויות מקומיות יחד עם עמותת "צלול" כנגד המשרד להגנת הסביבה ומפעילת האסדה , חברת נובל אנרג'י, בטענה כי הרצת האסדה תסכן את בריאות תושבי האזור .

מפרוטוקול הדיון עולה כי כל נציגי המדינה מאוחדים בדעתם כי לא נפל כל פגם בהליכי האישור של הפעלת האסדה , לרבות תקופת ההרצה . אודי אדירי, מנכ"ל משרד האנרגיה אמר כי "חשוב בהקשר הזה לשים את הכל בפרופורציה . באיזשהו שלב שהדבר הזה נהפך לסדרתי אובססיבי אז אני וחבריי איבדנו עשרות ומאות שעות עבודה".

הפרקליטה מטעם המדינה , כוכבית נצר דולב, אמרה בדיון כי "העיכוב בהזרמת הגז עשוי לגרום למשבר ביחסים עם ירדן, והיחסים רעועים בין כה". לפי נצר דולב, הנזק על עיכוב של שלושה ימים מוערך על-ידי נובל אנרג'י בכ -60 מיליון שקל, וכל זאת "בשל עתירה שאין בה כלום". בתום הדיון הודיע השופט כי הוא מצפה לדו"ח מטעם משרד החוץ לגבי ההשפעה האפשרית של הקפאת פעילות האסדה על היחסים עם ירדן.

בעתירה , שהגישו המועצות המקומיות זכרון יעקב, ג'סר א-זרקא, פרדס חנה-כרכור, והמועצות האזוריות מגידו ועמק חפר יחד עם עמותת צלול, דרשו העותרות לתקן את היתר הפליטה לאסדה , וכן להקפיא את הפעילות בה עד לתיקון היתר פליטת המזהמים להרצה שניתן לה על-ידי המשרד להגנת הסביבה . לטענת העותרות , מערך ניטור האוויר באסדה הופקד בידי נובל אנרג'י, באופן שמעמיד אותה בניגוד עניינים, שכן ניטור מזהמים בכמות חורגת תאלץ את החברה לחדול את פעולת האסדה , ועלול גם לגרום להעמדתה לדין פלילי.

מהומה רבה על פליטות מזעריות?

שולי נזר, סמנכ"לית לתעשיות במשרד להגנת הסביבה , אמרה בדיון כי בתרחיש של הפליטות הגבוהות ביותר יווצר מצב שתוספת הזיהום הצפויה היא תוספת של לא יותר מ-3.5% מתקן הסביבה . "אם אנחנו הולכים למרכז תל אביב, יש לנו שם תחנה באלנבי עירוני ד', לא הכביש הכי מרכזי ,הריכוזים שאנו מודדים בסביבה הם בערך 60% מהתקן ".

מנכ"ל המשרד להגנת הסביבה גיא סמט התייחס לפליטות המוגברות בשלב ההרצה והסביר כי אין בהן סיכון לציבור . לדבריו , "בזמן הנישוב יש פליטה מוגברת. לפי מודלים שערכנו , לא מצאנו שהיא תעלה את הריכוז שיש בחוף בצורה משמעותית. לפי הממצאים שלנו , היא מעלה את הזיהום ב-3.6% מערכי התקן , מהמצב הקיים . יש לנו את התקן המחמיר בעולם , ולפי חוק אוויר נקי גם ממנו מותר לחרוג 7 פעמים בשנה . העלייה לא תהיה בכל תקופת ההרצה , אלא בתוך התקופה בשתי פעימות של 8 שעות", זאת תוך שהוא מבטיח שניתן לעצור את האסדה אם תתגלה פליטת מזהמים מעבר לציפייה .

זיו דשא, ראש מועצת זכרון יעקב, אמר בדיון כי התושבים חרדים מאוד. "אני זימנתי את הגנת הסביבה , פיקוד העורף והמשטרה . כולם הבטיחו שהכל בסדר. היו הרבה מפגשי עבודה עם צור גלין (ד"ר צור גלין, ראש אגף איכות אוויר במשרד להגנת הסביבה – א.ר), אמרו שאי -אפשר ניטור רציף. הוכחנו להם שאפשר . המדינה לא יוזמת ולא מממנת. הרשויות דוחפות ושמות את המימון ". עוד אמר כי זה אירוע לאומי ותהה מי מנהל אותו . "צלצלתי למ"מ מנכ"ל משרד ראש הממשלה , ואין שם שום אחריות לעניין . שיקול בריאות תושבי ישראל נמוכה מהחוזים עם ירדן".

מאיה יעקבס, מנכ"לית ארגון "צלול" השותף לעתירה , אמרה ל"דבר" לאחר הדיון כי בנובל אנרג'י הציגו המון סיבות למה אי-אפשר לעכב את הפעילות . "הטיעון היחידי שנשמע לי הגיוני היה עובדים מחו"ל שנמצאים במיוחד לזמן ההרצה ומוזמנים לאתרים אחרים בעתיד . אני לא חושבת שזה גובר על המצב שבו החוק הופר. חוק אוויר נקי אמור לחייב דיון ציבורי בכל אירוע של זיהום אוויר חריג. זה לא נוגע רק להרצה של האסדה , אלא גם לזמני תקלה, שבהם אין מגבלות על פליטות. אנחנו לא מסכימים לעיקרון הזה ". לטענה כי אנשי המשרד להגנת הסביבה בטוחים לחלוטין בעמדתם שאין בהרצה כל סכנה לציבור , אמרה יעקבס כי "גם התראה של 48 שעות היא הישג למאבק . בהיתר הראשוני היה מותר לשים הודעה מהיום למחר באתר של נובל והם היו מכוסים. ביקשנו גם שיתייחסו לאוכלוסיות בסיכון בעת אירוע של זיהום אוויר חריג, אפילו לא הייתה אז דרישה להתייחס לכיווני הרוח בזמן הנישוב . הבעיה מתחילה בזה שאחרי שיתוף ציבור כל כך מפורט, מתגלה בהחבא הסיפור של ההרצה , עם פליטות מזהמים ב-16 שעות בהיקף של מעל לשנה שלמה".

מקור במשרד להגנת הסביבה אמר ל"דבר" כי "היתרי פליטה עוסקים במצבי שגרה. הרצות של מתקני תעשייה מתרחשות כל הזמן , בעת שדרוגים או לאחר פעולות תחזוקה. גם אסדת 'תמר' עברה הרצות אחרי טיפולים ותיקונים וזה לא הפריע לאף אחד. אי-אפשר לעשות עצירה ל-45 יום של שימוע ציבורי בכל הפעלה של מתקן אחרי תיקון, כלכלה פשוט לא יכולה לתפקד כך". בהתייחס לחרדת התושבים אמר כי לפי הידוע לו , "במשרד הבריאות מוצפים בפניות של תושבי חוף הכרמל שמעידים על חולי, עוד לפני שהאסדה בכלל פלטה חומר שיכול להגיע לחוף אפילו עם השפעה זניחה".

יעקבס הוסיפה כי "לפני כמה שנים היו שימועים מאוד מפורטים בתמ"א לגבי איך בונים אסדות עם הוראות מאוד מפורטות לשמירה על הים . בפועל כשבנו את האסדה , לא היה פיקוח אפקטיבי בשטח . כשנופלים בדברים הקטנים , אז אי-אפשר לסמוך על הרשויות גם בדברים הגדולים . אם המדינה בוחרת להסתמך על הגז בצורה כל כך דרמטית, אתה חייב לפקח על כך כמו שצריך . אין בישראל חוק נזיקין נגד זיהום הים . תאונה באסדה יכולה לפגוע במתקני התפלה, בסחר הימי ויש פה תמונה גדולה שמתעלמים ממנה וזה צריך להיפסק".

הבוקר תידון בבית המשפט בירושלים עתירת ארגון "שומרי הבית " כנגד אסדת לוויתן, על סמך הטענה שחישובי הפליטות מבוססים על אמדן שגוי ונתונים חסרים לגבי הרכב הגזים בתערובת הקונדנסט המופק כתוצר לוואי של ניקוי הגז מהבאר בלב ים על גבי האסדה ". בשונה מעתירת הרשויות המקומיות , בעתירה זו לא התקבלה הבקשה לצו והתיק ידון לגופו .

תגובת עמותת צלול: "חשיבות הדיון בביהמ"ש בעצם קיומו , לאור היעדר דיון ציבורי שקוף בהובלת המדינה , כנדרש על פי חוק אויר נקי בעת מתן היתר זיהום חריג שאינו חלק מההיתר המקורי . צלול מודה לכבוד ביהמש על התעמקות חשובה בנושא שבנדון . לצערנו , כל מדיניות הממשלה נסמכת על נתונים ומידע שקיבלה מחברות הגז , מבלי לכלול חוות דעת של מומחים בלתי תלויים. שרי הגנת הסביבה והאנרגיה הם הלוביסטים ודוברים עיקריים של חברות הגז , מדקלמים את דפי המסרים של נובל אנרג׳י ודלק ואילו משרד הבריאות ממלא פיו מים. שלחו מסמך, המבוסס על חוו"ד המשרד להגנת הסביבה , שמבוסס על מסמכי נובל אנרג׳י".

"בעוד צלול ושותפיה מוטרדים מהפגיעה בבריאות הציבור ומהפגיעה בים ובאוויר על ידי קידוחים לא מפוקחים, הממשלה מגבה את חברות הגז , ומציגה מצג שווא כאילו אסדת לוויתן היא הפתרון לבעיות זיהום האויר בארץ . בעידן של משבר אקלים ומודעות גוברת לזיהום ולפגיעה בבריאות הציבור , נדרשת רפורמה מקיפה במדיניות האנרגיה של ישראל. יש להוריד מיד את הרגל מהגז , תרתי משמע, ולהתייחס אליו רק כאל אנרגיית מעבר זמנית, עד שאפשר יהיה להתבסס לגמרי על אנרגיה מתחדשת, נקיה ובריאה לאדם והטבע ".

העתירה נדחתה:לאחר צו המניעה, ביהמ"ש אישר את הרצת 'לוויתן': "לא הוכחה סכנה"

פגיעה_בבריאות

המשרד_להגנת_הטבע

משרד_האנרגיה

פלטות_מוגברות

חוק_אוויר_נקי

תקופתצ_ההרצה

אגף_איכות_אוויר

אין_מגבלות_על_פליטות

משרד_הבריאות

בוחרת_להסתמך


חרוזים של שליח: "איך הקורונה באה, איתה התחילו שינויים, אני מוצא עצמי בנבחרת השליחים "

ניר גבּר (44) מתעורר בכל בוקר ב-06:30, מתארגן, עולה על האופנוע שלו (125sX-TOWN סמ"ק) ויוצא מביתו בכפר ביל"ו, אליו עבר לפני שנה (אחרי 15 שנים בתל אביב). ב-08:30 הוא מתחיל ללמד ילדי כיתות ו' בבית ספר יסודי ברחובות , ובסיום יום הלימודים , בצהריים , הוא ממהר לסניף מקדונלד'ס בעיר ועולה על קטנוע השליחויות שלו (125sKymco Movie סמ"ק) לעוד משמרת ארוכה של ביג מק וצ'יפס .

"אני תומך הוראה בבוקר ושליח של מקדונלד'ס בלילה ", אומר גבּר. שתי משרות שונות לחלוטין. ומה מחבר ביניהן ? "תחושת שליחות", הוא אומר.

עד לפרוץ הקורונה היה גבּר, מוזיקאי במקצועו , מנהל להקת האירועים "גבּר בנד". "ההרכב שלי קיים כבר 13-12 שנה, ומאז חודש מרץ אנחנו לא עובדים. ללהקה שעושה אירועים, מרץ הוא חודש ממש חשוב, אבל באמצע הפורים וקרנבל ההופעות הכל נעצר".

בחודשים הראשונים עוד ניסה לקיים הופעות חיות מהבית , אך בשלב מסוים הבין שעליו לשנות כיוון. "בהתחלה זה נראה לי כמו רגרסיה", הוא אומר, "אבל אז אתה רואה איך העניינים מתנהלים, מה המדינה נותנת, ובגדול תמיד עדיף לעבוד מאשר לשבת בחוסר מעש. לקח לי שלושה חודשים להבין שאני צריך לעשות איזשהו שינוי ולהגיד : 'אוקי, אני הולך להיות שליח'. ואז אתה טובל את הרגל , בא למשמרות קצרות, נכנס לזה בהדרגה . פוגש אנשים ויש חברים וצחוקים ".

בפייסבוק תאר זאת כך: "אני לא בחור של קלישאות, אבל הנה אחת: משבר יכול להיות הזדמנות לצמיחה . בחצי שנה האחרונה אני עובד כשליח , מדלבר קציצות לאנשים . זה לא שקמתי בבוקר אחרי שהכריזו על הסגר הראשון ויאללה לבורגריה , לא. לקח לי שלושה חודשים לעשות את הסוויץ' בראש … בהתחלה חששתי שיהיה לי קשה לשבת כל כך הרבה שעות על הקטנוע (בכל זאת איזה עשר שנים לא עבדתי בזה ) ולקחתי משמרות קצרות, אבל אחרי כמה שבועות של הסתגלות וראייה שאנשים שעובדים אתי טוחנים שעות כמו משוגעים, נכנסתי לתלם ".

"כשאתה פרפורמר כולם קהל"

יש לו תואר באמנות מאוניברסיטת תל אביב ובעברו היה שחקן כדורגל והופיע בהצגות ילדים. לעבודה כתומך הוראה הגיע "כי היתה דרישה", ולמרות שאין לו שום ניסיון בחינוך , הוא נהנה ללמד, ואפילו החליט כעת להירשם למסלול הסבת אקדמאים להוראה .

"בתור אחד שלמד אמנות, ללמד ילדים על ספרטה, אתונה, פוליס ואקרופוליס , אלה דברים שאני שוחה בהם . זה לא מה שיתקיל אותי . והאמת היא", הוא מוסיף, "כשאתה פרפורמר, כולם קהל. היה לי קהל של פנסיונרים, היה לי קהל של ילדים בני שלוש, ועכשיו תלמידים".

בין הנשגב לקציצה

ולא רק תלמידים. גם קהל מאזינים ל"שיר השליח ", שכתב והקליט .

"איך הקורונה באה איתה התחילו שינויים אני מוצא עצמי בנבחרת השליחים לא יודע איך ככה זה יצא אני לוקח חלק במרוץ של הקציצה פאסט פוד אול גוּד הנה אני בא צמא לאמנות רעב לאהבה כל היום אני נוסע כל היום אני נוסע אני שליח כל היום אני נוסע אל אנשים אני מגיע אליהם ככה לבתים ".

"אתה יושב על האופנוע ", הוא מספר על תהליך ההפקה , "ביפ ביפ, המצערת של הגז , האגזוז והצפצפה , ביפ ביפ, זה מקיף אותך בכביש . אז עשיתי ביט שמשלב תופים ואת הצלילים שהאופנוע מפיק. אני מוזיקאי. שנים כותב ומלחין . הוצאתי שני אי.פי ואלבום . כל אלה דברים שמושפעים מהחיים . עכשיו אני שליח. כשאני אומר 'אני שליח', ושליחות היא משהו נשגב, אז ביני לבין עצמי מתחיל דיאלוג ומתחיל ההומור הזה , לקחת את הדבר הסיזיפי והאפור , להתיישב על המתח בין הדבר הנשגב לקציצה ".

הוא גאה בתהליך היצירה , שהתנהל כולו בין כותלי ביתו . "זה לא מסחרי ותעשייתי , זה יותר אמיתי. ישבתי בבית , עבדתי על השיר , ביקשתי מיניב בן עמי, הבסיסט של ההרכב שלי , שיקליט בס; החברים עוברים, זה אומר ככה, ההוא אומר ככה, מישהו מביא איזו הברקה. את הפיניש עשה המפיק רונן סאבו, שעזר לי לסגור את זה סופית. הוא עשה את המיקס ".

הקולגות אוהבים את השיר ? "בטח, השליחים היו חלק מהתהליך . הם מדברים, הם מספרים לשליחים אחרים. כתבתי להם המנון".

"הופ, קופצים עלי שני שוטרים"

אבל החיים כשליח לא שמחים כמו השיר . "פעם אחת", הוא מספר, "נסעתי, אחרי יום שלם בבית הספר ישר למשמרת כפולה. משמרת טובה, הרבה טיפים. השעה היתה כבר איזה 22:40, הייתי ממש 5 דקות מהסניף לסגור את היום , והופ קופצים עלי שני שוטרים. הם התחבאו שם בין הרכבים . את מכירה את הקטע שהם מתחבאים? אתה אומר, 'רגע, זה שוטר או גנב? למה הוא מתחבא?'

"בום, 500 שקל קנס, 8 נקודות, לקחו לי את כל הכסף שעשיתי כל היום . כל העבודה הלכה לשלם את הקנס . היה רגע לא נעים, הוציאו לי את האוויר מהמפרשים . כשאתה עובד בעבודות כאלה אתה לא מרוויח הרבה, אתה קורע את התחת , ובעשר הדקות האלה לקחו את כל המאמץ שלי . חזרתי הביתה מוכה וחבול ".

איך התגבּרת על זה? "אמרתי לעצמי , אני רוצה ללמוד גם במצבים כאלה לא לאבד את המרכז שלי , לא להתבאס. הם יכולים לקחת לי את הכסף , אבל המצברוח זה כבר עניין שלי . אמרתי לעצמי שבפעם הבאה בסיטואציה כזאת , שזה קורה הרבה במדינה , אני לא מאבד את הסֶנטר שלי , אני משחרר, מרפה ונותן לסיטואציה לחלוף. זה קרה שוב לפני שבועיים והצלחתי לעבור את זה יותר טוב".

אם זה בחתונה שלהם , אם זה כשהם רעבים ואם זה כשהם באים לבית הספר "

אתה נשמע טיפוס אופטימי. "בכל דבר תמצאי אנשים מבסוטים וכאלה שלא . זה עניין של פרסונה. השאלה איך בן אדם בוחר לקחת אחריות על החיים שלו ולפרש את המציאות . זה החופש היחידי שיש לבן אדם. יכול להיות גם מוזיקאי לא מבסוט. אני מעדיף לחיות מתוך שמחה. אני לא איזה מעיין נובע של אושר, אני בן אדם, אבל בגדול , איפה שאני צריך לעשות עבודה ולהיות מבסוט, אני מוכן ואני מרוויח מזה . העסק שלי והעבודה שלי הם לשמח אנשים בחתונות , בפסטיבלים . כנראה שאני רוצה לעשות טוב לבני אדם. אם זה בחתונה שלהם , אם זה כשהם רעבים ואם זה כשהם באים לבית הספר . אני הבן אדם שמעלה לך חיוך".

מפגשים מהסוג השלישי

לפעמים שני הכובעים שהוא חובש נפגשים: "יום אחד נכנסתי עם משלוח למעלית באחד הבניינים , ואני רואה ילד שאני מלמד בבית הספר עם אמא שלו ואחותו . בערב אחר שני ילדים שלימדתי באו עם אמא שלהם למקדונלד'ס . הם קראו לי 'המורה '".

איך הרגשת? "זה מרגש, כשהאמא באה ואומרת לך : 'הוא אמר לי שהוא מחכה לשיעורים איתך '".

עם ההרכב שלו הוא, לצערו , לא נפגש בזמן האחרון , גם לא לחזרות ("כל מפגש הוא פוטנציאל לבידוד "). למרות זאת ברור לו שמתישהו יחזרו לנגן יחד והרומן עם השליחויות יסתיים. "עם כל האהבה , ברגע שנחזור להופיע אוותר על השליחויות ".

אתה רואה את עצמך ממשיך לאכול במקדונלד'ס ? "לא רק שאני רואה את עצמי אוכל מקדונלד'ס, אני רואה את עצמי משאיר לשליח טיפ.

רוח יצירה:חרוזים של שליח: "איך הקורונה באה, איתה התחילו שינויים, אני מוצא עצמי בנבחרת השליחים"


נשיאות ועדת הבחירות המרכזית לכנסת ה- 24, אישרה היום (ג') את תוצאות הבחירות

נשיאות ועדת הבחירות המרכזית לכנסת ה- 24, אישרה היום (שלישי), בישיבת הנשיאות ובישיבת המליאה את תוצאות הבחירות לכנסת ה- 24.

התוצאות הסופיות הליכוד (30), יש עתיד (17), ש"ס (9), כחול לבן (8), ימינה (7), יהדות התורה (7), ישראל ביתנו (7), העבודה (7), הרשימה המשותפת (6), הציונות הדתית (6), מרצ (6), תקווה חדשה (6), רע"ם (4).

סך כל הקולות הכשרים היו 4,410,052.

הוועדה מורכבת מנציגי הסיעות הגדולות לכנסת היוצאת : הליכוד ; יש עתיד; ש"ס; כחול לבן. ומליאת ועדת הבחירות המרכזית , המונה 36 נציגים מכל סיעות הכנסת היוצאת .

חברי מליאת הוועדה הדגישו שהם מחזקים את ידי יושב ראש ועדת הבחירות המרכזית , שופט בית המשפט העליון , עוזי פוגלמן, את הצוות המקצועי ובראשו מנכ"לית ועדת הבחירות המרכזית , עו"ד אורלי עדס, על ניהול מערכת בחירות מורכבת.

ועדת הבחירות המרכזית אישרה פה אחד את תוצאות הבחירות

ועדת_בחירות_מרכזית


בשעה טובה: נכנסה לתוקף התקנה שאוסרת על כניסת בני נוער לאתרי בנייה

הדס תגרי, מיוזמות התקנה : "גמלה בליבי ההחלטה לפנות לשר העבודה והרווחה בדרישה לאסור על עבודתם של נערים באתרי הבנייה המסוכנים ". בשנתיים האחרונות נהרגו שישה נערים באתרי בניה

תקנות עבודת הנוער האוסרות כניסת בני נוער לאתרי בניה פורסמו על-ידי משרד העבודה והרווחה ונכנסו לתוקפן , לאחר שלפני שבועיים אושרו בוועדת העבודה והרווחה . במקביל אמור משרד העבודה והרווחה לפתוח בקמפיין , בשפה הערבית , להטמעת התקנות החדשות , ולקרוא לקבלנים שלא להעסיק בני נוער, ולהורים שלא לאפשר לבניהם לעבוד באתרי הבניה – ענף שהוא המסוכן ביותר היום במשק וגובה מדי שנה למעלה עשרות קורבנות.

"לפני שמונה וחצי חודשים, ב-19 בנובמבר 2017, נפל מחמוד כנאענה בן ה-17 מעראבה מגובה שלוש קומות באתר בנייה בטבריה ונהרג . הוא היה הנער השישי שנהרג באתרי הבנייה מאז התחלתי לתעד את התאונות באתרי הבנייה בנובמבר 2015", כתבה בפייסבוק עו"ד הדס תגרי מהפורום למאבק בתאונות בניין, שפעלה לקידום חקיקת התקנות . " ביום שלמחרת גמלה בליבי ההחלטה לפנות לשר העבודה והרווחה בדרישה לאסור על עבודתם באתרי הבנייה המסוכנים של נערים, שאין להם ההכשרה , הניסיון ושיקול הדעת לעבוד בהם בבטיחות , והמאבק הציבורי בנושא יצא לדרך ".

לפניית הקבוצה למאבק בתאונות בניין הצטרפו גם חברי הכנסת עבד אל חכים חאג' יחיא (הרשימה המשותפת ) ואלי אלאלוף (כולנו ) וכן יו"ר הוועדה לזכויות הילד חברת הכנסת יפעת שאשא ביטון (כולנו ) שאף קיימה שתי ישיבות חשובות בנושא , בהן התברר כי קיימת תמיכה ציבורית נרחבת למהלך ודרשה בנחרצות ממשרד העבודה והרווחה לקדם את התקנת האיסור . חברי כנסת נוספים תמכו במהלך ובהם דב חנין, יוסף ג'בארין ומסעוד גנאים (הרשימה המשותפת ) – וגם התאחדות בוני הארץ , ארגון הקבלנים – הצטרפה לקריאה .

תגרי ציינה כי בעוד שמשרד העבודה הסתייג בתחילה מהתקנת האיסור – הוא התגייס למהלך במהירות לאחר מכן , ופעל במהירות על מנת לקדם את הליכי ההתקנה כדי שהאיסור ייכנס לתוקף במהלך חופשת הקיץ הנוכחית . המשרד אף אימץ את עמדת הארגונים החברתיים , ואת עמדת מועצת הנער העובד והסתדרות הנוער העובד , על פיהם תיאסר כניסתם של בני נוער לאתרי בניה בכלל, ולא רק לאתרי בניה רוויה – למעט במסגרת הכשרה מקצועית. התקנה החדשה מוגבלת לחמש שנים, מתוך הנחה שמצב הבטיחות באתרי הבניה ישתפר בתקופה זו, בעקבות מאמצי הרגולטורים בנושא .

"כל עובד ואדם שנהרג באתרי הבנייה הוא עולם ומלואו וכל תאונה קטלנית היא אסון נורא. מותם של נערים צעירים בדמי ימיהם כואב שבעתיים", הוסיפה תגרי וציינה את שמותיהם של ששת בני הנוער שידוע לנו שנהרגו מאז דצמבר 2015 באתרי הבניה : מוחמד עליאן ז"ל בן ה-17 מעראבה התחשמל למוות באתר בנייה בעפולה בדצמבר 2015; נער בן 16 תושב השטחים ששמו לא פורסם, שנפל מגובה ונפצע אנושות באתר בנייה בתל אביב באוגוסט 2016, ולאחר מספר ימים מת מפצעיו בבי"ח ; עלי אלדג'אמין ז"ל בן ה-17 מהכפר א-סמוע שליד חברון, שנפל מגובה ונהרג באתר לבניית מחסן לוגיסטי באזור התעשייה חפץ חיים בדצמבר 2016; אמיר אבו אלרוב ז"ל בן ה-17 תושב יפיע וג'לבון שנפצע אנושות לאחר שנלכד בתעלת ניקוז שקרסה במהלך עבודות תשתית במודיעין במאי 2017 ולאחר מספר ימים מת מפצעיו בבית החולים ; מוחמד אמארה ז"ל בן ה-16 מכפר כנא שנפל מפיגומים שקרסו ונהרג באתר בנייה בנהריה באוגוסט 2017 ומחמוד כנאענה ז"ל בן ה-17 מעראבה שנפל מגובה ונהרג באתר בנייה בטבריה בנובמבר 2017. "יהי זכרכם ברוך. הלוואי שיהיו אלה הנערים האחרונים שנפגעים באתרי הבנייה , ושבתום הקיץ הזה וחופשות בית הספר הבאות ישובו כל הנערים בשלום לבתי הספר ", סיכמה תגרי.

סוף להפקרות:בשעה טובה: נכנסה לתוקף התקנה שאוסרת על כניסת בני נוער לאתרי בנייה

תקנות_עבודת_נוער

משרד_העבודה_והרווחה

רשימה_משותפת

נערים_צעירים


"על ממשלות לתקצב בתי ספר מקצועיים ומכללות להכשרה מקצועית"

לעובדים בענפים שנפגעו מהמשבר צפוי מעבר קשה לעולם שיוצרת הקורונה. הכלכלן פרופ' בארי אייכנגרין קורא להקל עליהם על ידי תכניות להכשרה מקצועית, שיופעלו במשותף עם מעסיקים וימומנו על ידי המדינה. בלעדי ל'דבר'

ברקלי – נגיף הקורונה לא עומד להיעלם, ויתכן שנגיפים מסוכנים נוספים כבר בדרך. משמעות הדבר היא שהגיע הזמן להתמודד עם האמת המרה: רבות מהשפעות המגפה על הכלכלה והחברה שלנו תהיינה לטווח הארוך, ואפילו לתמיד.

כמה מהשינויים האלה ניכרים כבר היום. יש ביקוש נמוך יותר למסעדות, מלונות, חברות תעופה, חנויות קמעונאיות פיזיות ואולמות בידור גדולים, ופחות הזדמנויות תעסוקה במגזרים ומוסדות אלו. יש ביקוש גבוה יותר לכל מה שזמין ברשת ולשירותי בריאות, טיפול בילדים וסיעוד שניתנים בבית. לכן, מספר משמעותי של עובדים יצטרכו להחליף מקצוע ומצטרפים חדשים לכוח העבודה יזדקקו לכישורים שונים מאלו שנדרשו עד היום.

כלכלנים נוטים להניח שכאשר משהו נחוץ, הוא יקרה. ש"השוק ידאג לזה". הטיעון הוא שעובדים יזהו את הצורך בארגז כישורים חדש ושמעסיקים שמרוויחים מכוח עבודה שמחזיק בכישורים האלה יַקְנוּ להם אותם.

זו משאלת לב. המשתתפת הטיפוסית בתכנית הכשרה מקצועית של שנתיים לא יודעת איך תיראה הכלכלה בקיץ 2022. היא לא יודעת אילו כישורים יידרשו מאנשי מקצוע בתחום הבריאות בעידן הרפואה-מרחוק וריצוף הגנים.

יתרה מכך, היא לא יודעת בוודאות לאן לפנות כדי לקבל הכשרה מתאימה. יש לה אילוצים כספיים. היא וודאי שמעה על מוסדות ל"השכלה גבוהה" כביכול, שפועלים למטרת רווח, ומבטיחים ללמד את הסטודנטים שלהם כישורי תכנות אבל לא מקרבים אותם לתואר אקדמי, וודאי שלא למציאת עבודה.

אין תמריצים להכשיר עובדים

לחברות עסקיות, מצדן, יש יכולת מוגבלת לספק הכשרה תוך כדי העבודה, במיוחד בזמנים כאלה, שבהם גם הן סובלות מלחץ כספי. גם אין להן אינטרס מיוחד לעשות את זה מכיוון שעובדים, מרגע שסיימו את הכשרתם, חופשיים לעזוב.

ניתן לחלק את העלויות באמצעות תשלום שכר נמוך יותר למתמחים מכפי שמשולם לעובדים מתחילים אחרים. אבל השכר במשרות רבות בתחומי הבריאות, הטיפול הרפואי הביתי והסיעוד, במיוחד בארצות הברית, נמצא כבר היום בשפל המדרגה.

באופן יותר כללי, אנחנו יודעים שיחידים וחברות עסקיות, כשמניחים להם לעשות כרצונם, אינם משקיעים באופן מספיק בהון האנושי. עם זאת, התרומה של השכלה והכשרה לצמיחה הכלכלית, ולחברה בכלל, גדולה יותר מעלות הרכישה שלהן. לעובדים ולחברות כאחד אין תמריצים מספקים בכדי לקחת בחשבון את ההשפעה החיצונית החיובית הזו.

ללמוד מכישלון

על ממשלות, אם כך, לפתח תכניות הכשרה מקצועית משל עצמן. לרוע המזל, ניסיון העבר שלנו לגבי הכשרה במגזר הציבורי מאכזב פעמים רבות.

מועצת היועצים הכלכליים של ארצות הברית בחנה תכניות אלו זמן קצר לפני המגפה (לא שמישהו שם לב לכך) ומצאה שהן לא מאוד יעילות בהקניית כישורים ובשיפור אפשרויות התעסוקה של המשתתפים. ככלל, ככל שהתוכנית גדולה יותר, כך התוצאות גרועות יותר. והדפוס הזה לא מוגבל לארצות הברית: הניסיון לגבי תכניות הסבה מקצועית נרחבות, למשל אלו שהופעלו בגרמניה המזרחית לשעבר בשנות ה-90', הוא מאכזב במיוחד.

אבל אנחנו יכולים ללמוד מהכישלון של תכניות עבר. הניסיון מלמד שהכשרה זוכה להצלחה הגדולה ביותר כשהיא קשורה קשר הדוק למשרה ספציפית או למקצוע ממשי. עיצוב התוכנית צריך להיות מבוסס על תחזיות ממשלתיות מפורטות בנוגע לסוגי העבודות שעתידות להופיע בשוק ואילו כישורים ידרשו עבורן.

כשאנחנו חושבים על "שוּליוֹת" של בעלי מקצוע אנחנו רואים לנגד עינינו מכונאים ושרברבים, אבל יותר ויותר מדובר בעוזרי אחיות ובחתמי ביטוח"

בדומה לכך, הכשרה מקצועית זוכה להצלחה הגדולה ביותר כשמעסיקים וענפי תעשייה משתתפים בבניית התוכנית, מכיוון שמעסיקים הם מקור למידע על הכישורים שיהיו נחוצים בעתיד"

בשלב ההטמעה, הכשרה תוך כדי עבודה – חניכוּת במילים אחרות – היא חיונית, ולא רק בעבודות צווארון כחול. כשאנחנו חושבים על "שוּליוֹת" של בעלי מקצוע אנחנו רואים לנגד עינינו מכונאים ושרברבים, אבל יותר ויותר מדובר בעוזרי אחיות ובחתמי ביטוח.

היתרון הוא באיגודי העובדים

בנושא הזה יש לאירופה יתרון על פני ארצות הברית, בזכות האיגודים המקצועיים החזקים שלה שיכולים לשתף פעולה עם ארגוני מעסיקים ביצירת התמחויות, ומכיוון שהקשרים בין העובד לחברה הם יחסית חזקים. בארצות הברית יהיה קשה יותר להתקדם. הנשיא דונלד טראמפ אמנם חתם ב-2017 על צו נשיאותי המקים כוח משימה להתמחויות מקצועיות; אך המלצותיו, חיסול של תכניות הכשרה כפולות וייעול של קשרי הגומלין בין התעשייה לממשלה, היו חלשות ובלתי יעילות.

חברות אמריקאיות משקיעות כיום בהכשרה פחות מכפי שהשקיעו בעבר, הרעיון שהן תארגנה באופן ספונטני מיליוני משרות התמחות הוא חלום באספמיה"

למעשה, חברות אמריקאיות משקיעות כיום בהכשרה פחות מכפי שהשקיעו בעבר, מגמה המשקפת תקופות עבודה קצרות יותר. הרעיון שהן תארגנה באופן ספונטני מיליוני משרות התמחות הוא חלום באספמיה.

מה שנחוץ הם זיכויי מס וסובסידיות. שש-עשרה מדינות בארצות הברית מעניקות כיום זיכויים לחברות המציעות הכשרה לעובדים. על הממשלה הפדרלית לעשות זאת גם היא. את הזיכוי הפדרלי הזה אפשר יהיה לעצב בדמותו של זיכוי המס המוענק למחקר ופיתוח. אחרי הכל, הכשרה היא בסך הכל שם אחר לפיתוח.

לבסוף, על ממשלות לתקצב כראוי בתי ספר מקצועיים ומכללות להכשרה מקצועית. בארצות הברית הכוונה היא לקולג'ים קהילתיים שמציעים קורסים בתחומים מגוונים, מריפוי בעיסוק ועד עיצוב ממוחשב, ושתקציביהם נפגעו קשות כתוצאה מהמשבר.

המעבר לעולם שיוצר נגיף הקורונה יהיה קשה, מן הסתם. השאלה העיקרית כעת היא האם קובעי המדיניות ינקטו את הצעדים שהכי סביר שיקלו עליו.

______________________________

בארי אייכנגרין הוא פרופסור לכלכלה באוניברסיטת קליפורניה, ברקלי. ספרו האחרון הוא הפיתוי הפופוליסטי: מחאה כלכלית וריאקציה פוליטית בעידן המודרני.

project Syndicate, 2020 ©

בארי_אייכנגרין

ארגז_כישורים_חדש

המשתתפת_הטיפוסית

חברות_עסקיות

יחידים_וחברות_עסקיות

השכלה_והכשרה

תכניות_הכשרה_מקצועית

העבודות_שעתידות

חברות_אמריקאיות

קולגים_קהילתיים


משטר אסד: ישראל תקפה בשטחנו , הצלחנו לפגוע במספר טילים

במהלך סיור אתמול ברמת הגולן אמר ראש הממשלה בנימין נתניהו "אנחנו ערוכים לכל תרחיש, ואני לא מציע לאיש שינסה אותנו ". הסורים טוענים כי הצליחו ליירט מספר טילים ישראלים

משטר אסד מאשים את ישראל כי תקפה לפנות בוקר (רביעי) מטרות באזור דמשק. בהודעה רשמית של המשטר , נמסר כי מערך ההגנה האווירי הסורי הגיב לפנות בוקר לתקיפה ישראלית נגד אחד המוצבים , בריף דמשק. בדומה להודעות קודמות, נמסר כי מערך הנ"מ הסורי הצליח ליירט את אחד ממטוסי חיל האוויר ו"להפיל כמה טילים ישראלים". אתמול פורסם כי משטר אסד השתמש שוב בגז כלור כנגד אזרחים סורים.

רק לפני כחודש הודיע משטר אסד כי ישראל תקפה בשטח סוריה באמצעות מטוסי קרב וטילי קרקע-קרקע, וכי ההגנה האווירית הסורית יירטה שלושה מהטילים . הפיקוד העליון של צבא סוריה מסר כי ישראל התקיפה אתרים צבאיים באזור אל-קטייפה, כ-40 ק"מ צפון-מזרחית לדמשק הבירה , כך על פי סוכנות הידיעות הסורית , סאנא. זמן קצר לאחר הפרסום , ראש הממשלה בנימין נתניהו אמר בפתח מפגש עם שגרירי מדינות נאט"ו בישראל , במענה לשאלת הכתבים , "יש לנו מדיניות רבת שנים למנוע העברה של נשק שובר שוויון לחיזבאללה משטח סוריה. מדיניות זאת לא השתנתה, ואנו אוכפים אותה לפי הצורך בפעילות ".

נתניהו ושרי הקבינט המדיני -ביטחוני סיירו אתמול (שלישי) ברמת הגולן , שמעו סקירות מפי הרמטכ"ל , מפקד פיקוד הצפון ומפקד עוצבת הבשן . בהודעת לשכת ראש הממשלה הודגש כי הסיור נעשה במסגרת העמקת ידע לחברי הקבינט . "אני מסיים עכשיו סיור שערכנו הבוקר בפיקוד הצפון עם חברי הקבינט . אני מתרשם מהעבודה הגדולה שצה"ל עושה כאן כדי להגן על גבולותינו ולהגן על מדינתנו " אמר נתניהו בסיור והוסיף , "פנינו לשלום , אבל אנחנו ערוכים לכל תרחיש, ואני לא מציע לאיש שינסה אותנו ".

ראש אמ"ן לשעבר, אלוף (במיל' ) עמוס ידלין העומד בראש המכון למחקרי ביטחון לאומי – INSS כתב בחשבון הטוויטר שלו כי התקיפה המיוחסת לישראל הלילה, שכוונה למכון המחקר ופיתוח הסורי , מצביעה על כך שישראל לא מייחסת משקל לאיומי אסד לשגר טילים לנתב"ג ושישראל נחושה לא להניח לאיראן לפתח בסוריה תשתית לייצור אמל"ח מתקדם.

כדאי להזכיר כי התקיפה הישראלית בסוריה , אם אכן תתברר כנכונה , התרחשה על רקע התיאום הביטחוני ההדוק אותו מקיימות ישראל ורוסיה . בשבוע שעבר ביקר נתניהו במוסקבה ונועד עם נשיא רוסיה ולדימיר פוטין. בתדריך כתבים לאחר פגישת המנהיגים , אמר נתניהו כי רוסיה וישראל מתואמות ברמת הצבאות וכי השתתפו בשיחות הביטחוניות ראש אמ"ן הרצי לוי ושר ההגנה הרוסי סרגי שויגו, "השיחות האלה לא תאורטיות ומאוד מעשיות", הוסיף ראש הממשלה .

גבול הצפון:משטר אסד: ישראל תקפה בשטחנו, הצלחנו לפגוע במספר טילים

שיחות_בטחוניות


סיון לביא, בת ה-45, נעדרת משבת בבוקר ; הוקם חפ"ק גדול

קרובי משפחתה חוששים כי בשל טרגדיה גדולה שעברה , תפגע בעצמה . המשטרה מבקשת מכל מי שיש לו מידע כלשהו אודות מקום הימצאה , ליצור קשר בטלפון 03-6304444 או במוקד 100

עשרות שוטרים ומתנדבים מחפשים מאז שעות הבוקר אחר הנעדרת לביא סיון שיצאה מביתה בגבעתיים אתמול (שבת), ועדיין לא שבה. בתחנת המשטרה הוקם חפ"ק בו מרכזים את חלוקת הכוחות לאזורי החיפוש השונים . בחיפושים משתתפים גורמי עירייה, שוטרי סיור של התחנה ומיחידות שכנות, מתנדבי משטרה, מתנדבי יחידת הג'יפים ופרשים . המשטרה פונה לעזרת הציבור בחיפושים ומבקשת מכל מי שיש לו מידע כלשהו אודות מקום הימצאה להתקשר לתחנת משטרת שכונות בטל 03-6304444 או להתקשר למוקד 100 של המשטרה .

מדוברות משטרת ישראל במרחב יפתח נמסר: "קרובי המשפחה מעורבים. כל פעם יש קצה חוט אחר. לצערי כרגע לא מצאנו אותה . אפשר לנחש שהיא הייתה בסערת רגשות בשל האירוע הטרגי , המחשבה היא שהיא נעדרת על הרקע הזה , ויש חשש שהיא תפגע בעצמה ."

"כל הכיוונים נבדקים. כל דיווח, אנחנו התחלנו לחפש אותה ב-7:00, לאחר שאמא שלה דיווחה שהיא נעדרת. היא הייתה תחת השגחתה ויצאה מהבית , לא חזרה ומאז מחפשים."

בארץ:סיון לביא, בת ה-45, נעדרת משבת בבוקר; הוקם חפ"ק גדול

אימה_של_סיוון_לביא


עובד אחזקה נהרג מפגיעת דלת מעלית משא סמוך לבנייני האומה בירושלים

צוות מד"א קבע במקום את מותו של העובד , בשנות הארבעים לחייו . המשטרה ומשרד העבודה והרווחה חוקרים את נסיבות התאונה . 83 עובדים נהרגו במהלך עבודתם בשנת 2019

גבר כבן 40, ככל הנראה עובד, נפגע ונהרג מפגיעת דלת מעלית משא בראשו , בבניין סמוך לבנייני האומה בירושלים . האירוע התרחש בסביבות השעה 14:20. פראמדיק מד"א ישראל ויינגרטן, סיפר: "בסמוך למעלית משא, שכב הגבר כשהוא מחוסר הכרה, ללא סימני חיים. ביצענו בדיקות רפואיות, ולצערנו לא נותר לנו אלא לקבוע את מותו במקום ". חוקרי המשטרה נמצאים במקום ופתחו בחקירת תאונת עבודה. גם מפקח משרד העבודה והרווחה הגיע למקום .

אמש בשעות הערב , הובא צעיר כבן 22 למרפאה מקומית בכפר כנא, כשהוא סובל מכוויות לאחר שככל הנראה נפל לבור סיד. בשלב זה לא ברור האם מדובר בעובד . חובשים ופראמדיקים של מד"א העניקו לו טיפול רפואי ומפנו אותו לבית החולים רמב"ם כשהו במצב קשה ויציב , מורדם ומונשם , עם כ-80% כוויות כימיות, בדרגות ב' וג' בגופו .

בשעות הצהרים אתמול נפגע עובד פלסטיני כבן 40 בעינו במהלך עבודה באתר בניה בשכונת גבעת שאול בירושלים . הוא פונה לבי"ח שערי צדק במצב בינוני. חובש בכיר במד"א יהונתן זילברמן סיפר: "כשהגענו לאתר הבניה הובילו אותנו לפצוע , גבר בן 40 שהיה בהכרה מלאה וסבל מפציעה בפניו . הענקנו לו טיפול רפואי שכלל חבישה ופינינו אותו לבית החולים כשמצבו יציב". מעט קודם לכן דיווח מד"א על עובד נוסף כבן 40 שנפל מגובה באתר בנייה ברחוב חיים הולצמן ברחובות . הוא פונה לבי"ח קפלן במצב בינוני עם חבלות בגפיים עליונות.

ביום שלישי נפצע עובד בן 36 במהלך עבודתו באתר בנייה בשדרות ברוך בוארון בחדרה . הוא פונה לבי"ח הלל יפה גבר בן 36 במצב בינוני, עם חבלות בגפיים עליונות. עובד אחר בן 46 נפצע במהלך עבודתו באתר בניה ברחוב צה"ל באשדוד , פונה לבי"ח אסותא אשדוד במצב בינוני עם חבלה בחזה . עובד נוסף כבן 25 נפל מגובה במתחם מסחרי סמוך לאבן יהודה, ופונה לבי"ח מאירבמצב בינוני, עם חבלות בגפיים עליונות. עובד משאית אשפה, בן 27, נפצע באורח קשה לאחר שנמחץ בין חלקה האחורי של המשאית לרכב שהתנגש בה מאחור, ברחוב יהודה במודיעין .

ביום שני בשעות הערב נפגע עובד כבן 35 בתאונת מנוף במפעל בז"ן בחיפה . הוא פונה לבי"ח רמב"ם במצב קשה, לא יציב, עם חבלה רב מערכתית. פראמדיק מד"א מרק קוזמנקוב, סיפר: "הפצוע סבל מחבלות שונות בגופו . הענקנו לו טיפול רפואי מציל חיים שכלל קיבועים ומתן תרופות, ופינינו אותו במהירות לבית החולים , כשמצבו קשה".

ביום ראשון נהרג שחר עזיזי נהג מכוניות גרר לפירוק , כשמשאיתו התדרדרה עליו ומחצה אותו בינה לבין קיר בטון. " התדרדרות רכבי עבודה כגון משאיות בטון, מלגזות וטרקטורים גורמת תדיר לתאונות קטלניות וקשות של דריסת נהגי הרכבים , שעל רובן , יש להניח, כלל איננו יודעים (ובפרט כאשר הן מתרחשות, כהיום , שלא באתר עבודה) והן נספרות כתאונות דרכים רגילות" כתבה על כך הדס תגרי מנהלת הקבוצה למאבק בתאונות בניין ותעשייה . "יש להניח שמרביתן של תאונות אלה נגרמות כאשר נהג הרכב יורד ממנו ובהיסח הדעת שוכח להפעיל את בלם היד . סכנה זו אורבת לכל נהג ונהגת , אולם נהגים של רכבי עבודה עולים ויורדים מרכבם פעמים רבות ביום – לעתים קרובות במהלך ביצוע עבודה באמצעות הרכב – ולפיכך ההסתברות להיסח דעת כזה מצידם גבוהה בהרבה . יש לקוות שניתן יהיה למצוא פתרון טכנולוגי שיתריע בפני הנהג ואף ימנע מבעדו לרדת מהרכב מבלי שעצירתו המלאה מובטחת".

עוד נפל ביום ראשון עובד בן 40 מגובה כ-7 מטרים באתר בנייה, ברחוב השומרים ברחובות . הוא פונה לבי"ח קפלן במצב בינוני, עם חבלות בגפיים ובראש .

תאונת עבודה:עובד אחזקה נהרג מפגיעת דלת מעלית משא סמוך לבנייני האומה בירושלים

בנייני_האומה

עובד_בן_40_2

נהג_רכב_עבודה


בירת קזחסטן תקרא על שם הנשיא שעזב אחרי 30 שנה: נורסולטן

כך הכריז הנשיא החדש טוקאייב בנאום כניסתו לתפקיד . הנשיא היוצא , נורסולטן נזרבייב בן ה-78, ימשיך לעמוד בראש מפלגת השלטון , כמו גם בראש "המועצה לביטחון לאומי"

שעות ספורות לאחר שהושבע נשיאה החדש של קזחסטן, החליטו בתי הנבחרים בקזחסטן לשנות את שמה של הבירה אסטנה לשמו של הנשיא היוצא "נורסולטן", שפרש אמש מתפקידו לאחר 30 שנה בהם שלט במדינה האסתיית .

בהצבעה שנערכה היום (רביעי) בשני בתי הנבחרים של קזחסטן הוחלט לשנות את שמה של אסטנה הבירה לנורסולטן – כך דווח בסוכנות הידיעות TASS הרוסית . ההצבעות שנערכו בבתי הנבחרים אישרו את תיקונן של שתי הפסקאות הראשונות בפרק 91 של האומה הקזחית בהן מוגדרת אסטנה כבירת המדינה . הנשיא נורסולטן נזרבייב בן ה-78 הודיע אתמול כי החליט להתפטר לאחר 30 שנה בהן הנהיג את המדינה .

מחליפו של נזרבייב הוא טוקאייב (65), שכיהן קודם לכן כיו"ר הסנאט , שר החוץ (שתי כהונות נפרדות בנות חמש שנים כל אחת בתקופות שונות) וראש ממשלה בשנים 1999-2002 . טוקאייב שהתמחה בתחום בקרת הנשק , דובר קזחית, רוסית, אנגלית וסינית . בנאום ההשבעה שלו הכריז טוקאייב כי הוא מתכוון לשנות את שמה של הבירה אסטנה לשמו הפרטי של הנשיא היוצא נזרבייב – "נורסולטאן", כהוקרה על תרומתו לאומה הקזחית .

נורסולטאן נזרבייב, שהיה השליט הוותיק ביותר במדינות בריה"מ לשעבר, וזכה בתואר "מנהיג האומה " לכל חייו , ימשיך לעמוד בראש מפלגת השלטון , כמו גם בראש "המועצה לביטחון לאומי" וזאת על מנת להעביר את השלטון באופן מדורג. נזרבייב החל להנהיג את קזחסטן בשנת 1989, עוד בימי ברית המועצות , לאחר שנבחר למזכיר הראשון של המפלגה הקומוניסטית בקזחסטן . ב-1991, שנת עצמאותה של קזחסטן, נבחר לנשיא . הוא האריך את כהונתו , והבחירות הבאות התקיימו רק ב-1999. מאז שזכתה קזחסטן בעצמאותה ניצח נזרבייב בארבעה מערכות בחירות שזכו בביקורת קשה של המערב . הוא זכה בבחירות בהן לא ממש היו לו מתחרים ב-1999, 2005, 2011 ו-2015. בבחירות האחרונות , ב-2015, ניצח עם 97.7% מהקולות .

"השנה ימלאו 30 שנה לכניסתי לתפקיד הבכיר ביותר במדינה ", אמר נזרבייב בנאום הפרישה שלו . "העם העניק לי את ההזדמנות להיות הנשיא הראשון של קזחסטן העצמאית . היה לי את הכבוד לשרת את העם . עבדתי קשה כדי למלא את רצון האומה ".

"כמייסד המדינה הקזחית העצמאית אני חושב שמשימתי כעת היא לאפשר את עלייתו של דור חדש של מנהיגים, שימשיכו את הרפורמות שמתרחשות במדינה ", אמר נזרבייב בנאום הפרישה .

הודעת ההתפטרות של נזרבייב מגיעה שבועות ספורים אחרי שהוא הדיח את שרי הממשלה , וטען שלא הצליחו לשקם את הכלכלה . " למרות שאימצנו חוקים רבים וקיבלנו החלטות רבות בממשלה לא השגנו שינויים חיובים בתחומים רבים בכלכלה ".

18 מיליון איש חיים בקזחסטן , מדינה עשירה בנפט במרכז אסיה. בעלת הברית המרכזית של קזחסטן היא רוסיה. במהלך שנותיו בשלטון טיפח נזרבייב את הקשר עם נשיא רוסיה ולדימיר פוטין. ולנטינה מטביינקו, יו"ר הבית העליון של הפרלמנט ברוסיה , אמרה שהתפטרותו של נזרבייב "לא צפויה ורצינית מאוד".

תחילתה של אסטנה ב-1824 בהקמת מבצר שנקרא "אקמולינסק". ב־1961 שונה שמה של העיר בשנית ל"צלינוגרד", והיא הפכה לבירת טריטוריה סובייטית. ב־1991 לאחר שקזחסטן קיבלה את עצמאותה מברית המועצות , שונה שמה של העיר ל"אקמולה", על בסיס שמו של המבצר הישן . פירוש השם החדש היה "הקבר הלבן ". החל מ־1994 החלה העיר להתפתח והיא עוצבה כבירתה לעתיד של המדינה העצמאית החדשה . ב־1997 הפכה אסטנה באופן רשמי לעיר הבירה והחליפה את אלמטי, הבירה הקודמת . יחד עם הפיכתה לבירה גם שונה שמה ל"אסטנה" שפירושו "עיר בירה". היום שונה שמה לנורסולטן .

המהפך הקזחי:בירת קזחסטן תקרא על שם הנשיא שעזב אחרי 30 שנה: נורסולטן

מפלגת_ה_שלטון

ביטחון_לאומי

ה_מועצה_ל_ביטחון_לאומי

בתי_ה_נבחרים_ב_קזחסטן

שתי_ה_פסקאות_ה_ראשונות

ברית_ה_מועצות

ארבעה_מערכות_בחירות

ה_פרישה_של_ו

נאום_ה_פרישה_של_ו

דור_חדש_של_מנהיגים

שם_אקמולינסק


על פי עדויות נעשה שימוש בנשק ישראלי לתקיפת אזרחים במהלך העימות בנגורנו קרבאך. יושבת ראש איחוד הקהילות הארמניות בישראל : "אנו קוראים לכל הארמנים בעולם , עמדו מול שגרירויות ישראל ודרשו צדק"

עשרות ישראלים וארמנים הפגינו אתמול (שבת) מול משרד הביטחון בתל אביב במחאה נגד מכירת נשק של ישראל לאזרבייג'ן . על פי עדויות שונות, שימש הנשק לאחרונה לתקיפת אזרחים וביצוע טיהור אתני באוכלוסייה הארמנית של נגורנו קרבאך.

הארוט בר'מיאן יושב ראש הועד הלאומי הארמני של ירושלים תיאר בעצרת כיצד בוצע הרס שיטתי של כנסיות ארמניות על ידי האזרים בשטחים שנכבשו על ידם במלחמה שהסתיימה לפני חודשים ספורים. אחד המפגינים אחז בידיו תמונה של כנסיה שהופגזה בעת המלחמה . מפגינים אחרים אחזו בידיהם דגמים של מל"טים עליהם צוירו כתמי דם עם הכיתוב Made in Israel.

כריסטינה מובססיאן דידוך, יושבת ראש איחוד הקהילות הארמניות בישראל אמרה בעצרת שאזרבייג'אן פועלת יחד עם טורקיה להשמדת העם הארמני , כמו גם הזהות והתרבות הארמנית . "אנו קוראים לכל הארמנים בעולם להצטרף אלינו ולדרוש ממדינת ישראל לעצור את מכירת הנשק . עמדו מול שגרירויות ישראל ודרשו צדק", אמרה דידוך.

בעצרת נאמו פעילים מהקהילה הארמנית בישראל ואקדמאים , ביניהם ההיסטוריון וחוקר הג'נוסייד פרופ' יאיר אורון ויואב לף מהחוג ללימודים ארמנים באוניברסיטה העברית .

ירון וייס, מומחה למדינות דרום הקווקז ופעיל פרו ארמני שהיה ממארגני העצרת אמר ל'דבר': "במשך שנים אנו מזהירים מפני הסכנות הגלומות במכירת נשק ישראלי מתקדם לדיקטטורה של אזרבייג'אן. רק לאחרונה קיבלנו הוכחות לכך שאזרבייג'אן תקפה במכוון יעדים אזרחיים כגון: בתי חולים, כנסיות, שווקים ומבני מגורים.

"אזרבייג'אן אינה בת ברית נאמנה לישראל , מצד אחד רוכשת מאתנו נשק בכמויות ואף מייצאת אלינו נפט, אך מן הצד השני מסרבת לפתוח כאן שגרירות ומקפידה להצביע נגד ישראל בפורומים בינלאומיים".

לדבריו המשטר האזרי בעל אופי דיקטטורי, והוא מקיים יחסים הדוקים עם טורקיה של ארדואן ואף עם עם איראן אשר חולקת גבול ארוך עם אזרבייג'אן.

"במלחמה האחרונה בין אזרבייג'אן לארמניה , נוצר מצב המנוגד לאינטרס הישראלי , בו חיילי צבא אזרבייג'אן אשר מצוידים במיטב הנשק הישראלי המתקדם , נלחמו כתף אל כתף יחד עם שכירי חרב סורים. כל זאת בגיבוי ובתמיכת טורקיה" אומר וייס.

עצרת המחאה הזו נערכה 9 ימים לאחר הפגנה של הקהילה הארמנית בישראל מול משרדי חברת אלביט.

לפי הפעילים , נשק מתוצרת חברות ישראליות, הכולל מל"טים וטילים מדויקים, שימשו גורם מכריע בניצחונה של אזרבייג'אן במלחמה שנערכה בינה לבין ארמניה בנובמבר האחרון . בשבוע הראשון של המלחמה החזירה ארמניה את שגרירה בישראל כאות מחאה על כך שישראל המשיכה למכור לאזרבייג'אן נשק גם בזמן המלחמה .

אלפי חיילים משני הצדדים ועשרות אזרחים נהרגו במלחמה , בה הצליחה אזרבייג'אן לכבוש שטחים נרחבים מחבל נגורנו-קרבאך.

ישראלים וארמנים הפגינו נגד מכירת נשק לאזרבייג'ן

חבל_נגורנו_-_קרבאך

איחוד_ה_קהילות_ה_ארמניות_ב_ישראל

יושבת_ראש_איחוד_הקהילות_הארמניות

ה_ארמנים_ב_עולם

שגרירויות_ישראל

אחד_ה_מפגינים

מפגינים_אחרים

קהילה_ה_ארמנית_ב_ישראל

מוחה_למדינות_דרום_הקווקז

מארגני_ה_עצרת

ה_משטר_ה_אזרי


עובר אורח נפגע ממוט שנפל ממנוף בזמן שיפוצים במאה שערים

הצעיר נפגע כאשר צעד ברחובות מאה שערים בירושלים . מצבו בינוני עד קשה, והוא פונה כשהוא מונשם ומורדם לבית החולים הדסה עין כרם

עובר אורך נפגע הלילה ממוט שנפל ממנוף באתר בנייה בשכונת מאה שערים בירושלים . מצבו לפי גורמי רפואה בינוני עד קשה, והוא הופנה להמשך הטיפול בבית החולים הדסה עין כרם.

"שמעתי מישהו אומר למטה, בנגלה הראשונה שהעלו , 'הברזל שאתה מעלה לא יציב', ומישהו אחר ענה לו : 'הכל בסדר'" צוטט אחד מדיירי הבניין באתר 'כיכר השבת ', שטען כי צורת העבודה במקום עוררה בו חשש עוד לפני התאונה . "כששמעתי את הצעקה מלמטה שמשהו קרה, תפסתי את עצמי ואמרתי : 'ידעתי'. ידעתי מראש שזה מה שיקרה ", הוסיף עד אחר.

אלי ביר נשיא איחוד הצלה ונהג ניידת הטיפול הנמרץ של איחוד הצלה סיפר: "כשהגעתי לזירה יחד עם חובשים נוספים שגרים בסמיכות למקום הענקנו טיפול רפואי ראשוני לצעיר שחלף במקום ונפגע ממוט ברזל שנפל ממנוף שלפי עוברי אורח עסק בהעברת דירה. הפצוע שסובל מחבלות ופציעות בראשו ובפלג גופו העליון פונה בניידת טיפול נמרץ להמשך קבלת טיפול רפואי בבית החולים כשהוא במצב בינוני עד קשה".

ממד"א , הארגון הרפואי היחיד הרשאי לפנות לבית חולים, נמסר כי הגבר , אברך על פי אנשים שהיו במקום , הוא כבן 30 והוא מורדם ומונשם .

בחודש פברואר השנה נהרגה נטע רוטמן ז"ל, בת 52 תושבת ת"א, בעת ששהתה ברכב במגרש חנייה בכפר סבא, לאחר שחלק ממנוף שפעל באתר בנייה סמוך, נפל על הרכב . רוטמן היתה פעילה מרכזית בהתארגנויות אזרחיות למען נגישות של אנשים עם מוגבלויות, ומותה הכה בתדהמה את שותפיה למפעל .

בארץ:עובר אורח נפגע ממוט שנפל ממנוף בזמן שיפוצים במאה שערים


שני אירועים של פגיעת מנוף בקו מתח גבוה הסתיימו ללא נפגעים

שני האירועים התרחשו באתרי בנייה שונים בארץ - האחד בעכו והשני בפתח תקווה. ארגון מפעילי עגורן צריח דיווח כי מדובר בתופעה שכיחה וכי מפעילי המנופים לא מצוידים באמצעי הזהירות הדרושים .

כבל של מנוף באתר הבנייה 'מנרב על הים ' שמול מלון חוף התמרים בעכו , פגע אתמול (רביעי) בקו מתח גבוה. בתחילה היה חשש לשלומו של המנופאי , אך הוא חולץ לבסוף בריא ושלם .

עובד באתר הבנייה סיפר ל'דבר ראשון' כי "שמענו בום. לידינו יש פסי רכבת, וחשבתי אולי זו תאונת רכבות. הסתובבתי וראיתי את הכבל של המנוף תקוע על כבל החשמל ". לדבריו , יצרו העובדים קשר עם המנופאי שאישר כי הוא בסדר. "הוא שם קרש מתחת לרגליים ולא זז. אמרנו לו לא לגעת בשום דבר כי חששנו שיש זרם במנוף ושהוא יתחשמל".

בעקבות הפגיעה , הופסקה אספקת החשמל למלון ולאזור התעשייה הסמוכים . אנשי חברת החשמל הגיעו למקום , ניתקו את זרם החשמל ואפשרו לכוחות הכיבוי וההצלה להרחיק את כבל המנוף מקו החשמל . אחרי פינוי המנופאי , חיברו עובדי החברה את האזורים המנותקים לרשת החשמל באמצעות קו מקביל, ובהמשך יתקנו את קו המתח הגבוה שנפגע .

אירוע נוסף של פגיעת כבל מנוף בקו מתח גבוהה אירע היום גם בפתח תקווה. גם באירוע זה לא נפגע מפעיל המנוף . רועי וינשטיין, דובר ארגון מפעילי עגורן צריח, הסביר ל'דבר ראשון' כי מדובר, לצערו , בתופעה שכיחה, וכי רק לפני כחודש וחצי ארעו מקרים דומים גם בירושלים ובאשדוד .

לדבריו , הפגיעה בקווי מתח גבוה נגרמת פעמים רבות בשל איבוד השליטה על המנוף ברוח . "הנושא של הרוח משפיע מאוד על מנופים, בעיקר ליד הים ", הסביר, "כשיש רוח חזקה הבלמים לא תמיד יכולים לעצור, בטח תוך כדי תנועה".

לטענת ויינשטיין, החוק אוסר על מנופאים לעבוד ברוח חזקה מ-45 קמ"ש, והתקן מחייב התקנת שבשבת רוח על המנוף לבדיקת מהירות הרוח וכיוונה . יחד עם זאת, ברוב המוחלט של המנופים לא מותקנת שבשבת כזו . "למרות שבינואר נפלו שישה מנופים בשל מכות רוח, עדיין לא נותנים לנו את האפשרות לבדוק את מהירות הרוח כדי לדעת אם העבודה בטוחה לנו ולסביבה ".

"דבר נוסף שלא ברור מדוע לא היה במנוף " אמר, "זה גובל מרחק, שלא יאפשר הגעה לקו מתח גבוה". הגובל הוא מנגנון במנוף , המגביל את הזזת הכבל באופן שלא יאפשר לו לבוא במגע עם קווי החשמל . נראה שהגובל במנוף זה לא הותקן או בוטל.

וינשטיין מסביר גם כי קיים קושי לזהות את קווי החשמל הצרים . לדבריו בחלק מאתרי הבניה , קווי החשמל מסומנים באופן בולט, המקל על המנופאי לראות אותם מהגובה , וראוי לסמן את כלל קווי המתח הגבוה שבקרבת אתרי בניה באופן זה.

"החוק אומר שצריך לשמור על מרחק של חמישה מטרים וחצי מקו המתח הגבוה , זה נשמע המון. אבל מגובה של 75 מטר, זה עניין של שני קליקים בידית ", סיכם.

מחברת החשמל נמסר כי טרם תחילת הבנhיה , חייבים היזמים לפנות לגורמי התשתיות הרלוונטיים באזור , ובכללן חברת החשמל , הרשות המקומית , כבלים, ביוב ומים , לבקשת אישורי בניה, הנחיות והדרכה .

עבודה מסוכנת:שני אירועים של פגיעת מנוף בקו מתח גבוה הסתיימו ללא נפגעים

פגיעת_מנוף_ב_קו_מתח_גבוה

שני_ה_אירועים

מפעילי_עגורן_צריח

ארגון_מפעילי_עגורן_צריח

אתר_ה_בנייה__מנרב_על_ה

מלון_חוף_ה_תמרים_ב_עכו

ה_כבל_של_ה_מנוף

רועי_וינשטיין

קווי_מתח_גבוה

גורמי_ה_תשתיות_ה_רלוונטיים_ב_אזור


ההסתדרות הרפואית תשבית את בתי החולים והמרפאות ב-10 במאי , בדרישה להשאיר את התקנים שהתווספו במהלך הקורונה . "האוצר מנסה לחזור לעולם הישן ולהרעיב שוב את מערכת הבריאות . שמים את החור בגרוש לפני איכות הטיפול הרפואי "

ההסתדרות הרפואית אישרה הערב (שני) שביתת אזהרה בת 24 שעות ביום שני הבא , ה-10 במאי . השביתה בבתי החולים וקופות החולים ברחבי הארץ הוכרזה בתגובה לתכנית משרד האוצר לבטל תקצוב לתקנים של 600 רופאים שהתווספו למערכת הבריאות בעקבות משבר הקורונה .

משרדי הבריאות והאוצר הודיעו על תוספת התקנים בחודש יולי האחרון . שר הבריאות יולי אדלשטיין אמר אז: "מערכת הבריאות בישראל הורעבה עשרות שנים ואנחנו בתחילת הדרך לייצוב המערכת והבאתה לסטנדרטים של מדינות שאנחנו רוצים להשוות אותנו אליהן ".

למרות טענת אדלשטיין ש"כל מי שייקלט במערכת הבריאות ייקלט לצמיתות ", ההסכם שנחתם בנושא כלל את מימון התקנים החדשים לשנה אחת בלבד.

ד"ר זאב פלדמן, יו"ר ארגון ארגון הרופאים עובדי המדינה בהסתדרות הרפואית אמר הערב: "האוצר מנסה לחזור לעולם הישן ולהרעיב שוב את מערכת הבריאות . לחזור ולשים את 'החור בגרוש ' לפני איכות הטיפול הרפואי לו זכאים אזרחי ישראל. לחזור ולהתעלם מהרופאות ומהרופאים שנלחמו לילות כימים על כל חולה מתוך הבנה שלכל אזרח בישראל , יש את הזכות לחיים ואת הזכות לקבל רפואה הולמת בבתי החולים הציבוריים .

"אני אומר זאת בקול חד וברור , נילחם בכל הכוח ובכל האמצעים על מנת שהאוצר לא יעלים אף תקן של רופאה או רופא מאזרחי ישראל, ולא נרשה לפגוע בתנאי העבודה שלנו . לא נרשה פגיעה חד צדדית של האוצר במערכת הבריאות ובצוותים הרפואיים ".

הרופאים ישבתו בשבוע הבא ל-24 שעות, במחאה על קיצוץ 600 תקנים

ארגון_רופאים